Kako je Erdogan iskoristio ubistvo Kašogija u svoju korist - New York Times\nSlučaj Kašogi omogućio je Erdoganu da ublaži svoj imidž autokrate na Zapadu i potencijalno iskoristi podršku koju je dobio\nFotografija: Burhan Ozbiliči/Associated Press\nISTANBUL - Turski predsednik Redžep Tajip Erdogan nije dobio sve što je želeo.\nNedeljama je turski lider pokušavao da potkopa položaj svog regionalnog rivala, saudijskog princa Mogameda bin Salmana, vešto koristeći obaveštajne podatke koji su princa povezivali sa gnusnim zločinom: ubistvom disidenta Džamala Kašogija.\nAmerički predsednik Donald Tramp jasno je rekao da će SAD ostati uz svoje saudijske saveznike zbog čega je Erdoganova najveća amcibija - da njegov rival bude skrajnut a američka politika na Bliskom istoku promeni kurs - ostala neispunjena.\nAli to ne znači da je Erdogan izgubio geopolitičku borbu oko posledica ubistva. Ako ništa drugo, možda je sada u boljoj poziciji nego kada je Kašogi nestao u saudijskom konzulatu u Istanbulu u septembru.\nErdogan, koji je na meti kritika zbog zatvaranja više od 100.000 ljudi od pokušaja puča pre dve godine, ovim slučajom dobio je preko potrebnu međunarodnu podršku. Turski lider je preuzeo ulogu moralnog vođe koju je američki predsednik odbacio, i nastavio je sa pritiscima na Saudijsku Arabiju.\n„Ima podršu velike većine u arapskom svetu“, rekao je Asli Ajdintasbas, saradnik Evropskog saveza za spojne odnose. „Ljudi su šokirani i zaista misle da je Erdogan na pravoj strani“.\nSlučaj Kašogi omogućio je Erdoganu da ublaži svoj imidž autokrate na Zapadu i potencijalno iskoristi podršku koju je dobio kako bi poboljšao zategnute odnose sa Sjedinjenim Državama.\nNašao je zajedničku temu sa američkim političarima, šokiranim bezobzirnom taktikom Saudijske Araije. Pre toga, neki političari želeli su da izoluju Tursku, članicu NATO, zbog gušenja demokratije i kupovine protivraketnog odbrambenog sistema od Rusije.\nTurska je zatražila da Ujedinjene nacije istraže ubistvo i nastavlja da zahteva odgovore, makar to bilo samo da bi mogla da kritikuje princa koga Erdogan doživljava kao pretnju. Njegova vlada protivi se američkim sankcijama iranu zbog čega je u sukobu sa saudijskim princom koji je Tursku nazvao delom „trougla zla“.\nUprkos konstantnom antiameričkom stavu turske vlade, postoje znaci da obe strane žele da poboljšaju odnose. Dve zemlje su počele i zajedničke patrole u Manbidžu, severna Sirija gde su Turska i SAD bile u sukobu. Vašington podržava kurdske snage u regionu dok ih Turska smatra velikom bezbednosnom pretnjom.\nAli u govoru 21. novembra u predsedničkoj palatiu Ankari, Erdogan nije pomenuo slučaj Kašogi niti američku podršku saudijskom princu. Umesto toga radio je kampanju za lokalne izbore u martu pokazavši tako da su mu nacionalna politička pitanja i dalje glavna briga, dok je nabrajao svoje najnovije državne neprijatelje.\nTurski ekonomski problemi, uključujući pad lire i visoku inflaciju znaće da bi Erdoganova Partija pravde i razvoja mogla da izgubi neke važne opštine u martu.\nAli, Erdogan je učvrstio svoj stav u odnosu sa susedima.


Neto profit ruske kompanije “Alrosa”, najvećeg svetskog proizvođača dijamanata, pao je u periodu januar-jun 2019. godine za 36 odsto, odnosno na 37,5 milijardi rubalja (560,56 miliona dolara).\nNeto profit kompanije za drugi kvartal 2019. godine smanjen je za 44 odsto u odnosu na prethodno tromesečje i za 47 odsto u odnosu na isti period prošle godine na 13,4 milijarde rubalja (200,2 miliona dolara).\nPrihodi kompanije u drugom tromesečju iznosili su 57,4 milijarde rubalja (858,47 miliona dolara), što je za 19 odsto i 21 odsto manje u odnosu na prvi kvartal 2019. i u odnosu na period april-jun 2018. godine, respektivno, prenpso Tanjug.\nRukovodstvo kompanije “Alrosa” predložilo je da se 100 odsto slobodnog novčanog toka - 28,3 milijrade rubalja (422,99 miliona dolara) - izdvoji za dividende za prvu polovinu 2019. godine.\nIstovremeno, kompanija je snizila svoju procenu prodaje za 2019. godinu na 32 do 33 miliona karata, u odnosu na raniju projekciju od oko 38 miliona karata.\nS druge strane, projekcija proizvodnje je povećana na 38,5 miliona karata u odnosu na prethodnu prognozu od oko 38 miliona karata.\nKompanija je, takođe, smanjila svoje procene ulaganja za 2019. godinu, sa 28 milijardi rubalja (418,6 miliona dolara) na 23,4 milijarde rubalja (349,84 miliona dolara).\nKompanija “Alrosa” je, kako navodi Tas s, najveći svetski proizvođač dijamanata (u karatima), a akcionari kompanije su Ruska Federacija, koju zastupa Federalna agencija za upravljanje imovinom (33,02 odsto), Jakutija (25 odsto) i njeni regioni (8,0 odsto). Oko 34 odsto akcija je u slobodnom prometu.\nRuska kompanija “Alrosa” prodala dijamante za 9,6 miliona dolara\nVenčanje koje je pratilo dve milijarde ljudi\nAko ste spremni da za torbu izdvojite 3,8 miliona dolara


Pozivam sve građane da očuvamo jedinstvo sa državom Srbijom da ostanemo organski povezani sa instiucijama naše države, da ne dozvolimo da se albanskim politicarima koji su smisli pokvaren ali prilično proziran plan da se otarase srpske kontrole – rekao je Ðurić novinarima u Palati Srbija.\nDirektor Kancelarije za Kosovo i Metohiju Marko Ðurić pozvao je danas sve građane na severu Kosova da u nedelju izađu na izbore, obave svoju “građansku i srpsku dužnost” i ne dozvole da Priština uspostavi konrolu u četiri srpske opštine.\n– Pozivam sve građane da očuvamo jedinstvo sa državom Srbijom da ostanemo organski povezani sa instiucijama naše države, da ne dozvolimo da se albanskim politicarima koji su smisli pokvaren ali prilično proziran plan da se otarase srpske kontrole – rekao je Ðurić novinarima u Palati Srbija.\n– Pokazaćemo da nas neće pobediti našom lenjošću i nespremnošću da uradimo ono najminimalnije da sačuvamo kucni prag – rekao je direktor Kancelarija za KiM.\nÐurić kaže da je u pitanju da se sačuva srpski karakter našeg kućnog praga u Kosovskoj Mitrovici, Leposaviću, Zvečanu i Zubinom Potoku, “a ne o nečemu drugom i ne o bilo kakavoj lokalnoj ili svetskoj politici”.\n– Svi u Prištini se nadaju, i Albanci, da će pokazati da napreduju i u broju i snazi na severu i zato je jako vazno da pokažemo snagu i slogu, i da ćemo se uvek i svuda boriti da te opstine ostanu naše kao što i jesu srpske – rekao je on.\nÐurić je apelovao na sve građane da izbore shvate najozbiljnije i izlaskom na birališta “ispune svoju građansku i srpsku dužnost”.\n← DETONACIJA: Luka Adžić se seli u redove VELIKANA, Ognjen Vranješ mu SREDIO sve (FOTO)\nKONAČNO OTKRIVEN VOJNI PLAN SIRIJSKE VOJSKE ZA IDLIB I ALEP: Evo šta Asad sprema da uradi (FOTO/VIDEO) →\nNEMA SUMNJE DA JE GRAČANICA BOŽJE MESTO: Pogledajte snimak i uverite se sami! (Video)\nJuni 15, 2019 admin Komentari isključeni za NEMA SUMNJE DA JE GRAČANICA BOŽJE MESTO: Pogledajte snimak i uverite se sami! (Video)\nTramp izgubio strpljenje: Haradinaj previše bahat, predsednik SAD napada gde najviše boli\nApril 14, 2019 admin Komentari isključeni za Tramp izgubio strpljenje: Haradinaj previše bahat, predsednik SAD napada gde najviše boli\nApril 11, 2019 admin Komentari isključeni za BURNO NA NEBU IZNAD CRNE GORE: NATO avioni presreli putnički avion


Na oko 20km od centra Antalije i 17km od aerodroma, nalazi se hotel Swandor Topkapi Palace 5*, inspirisan Topkapi palatom u Istanbulu, koji će vam pružiti sultanski ugođaj. Dizajniran u osmanskom stilu, odvešće vas u svet orijenta i velelepnih palata koje odišu duhom bogatstva nekadašnjeg Osmanskog carstva.\nHotel Swandor Topkapi 5* je jedan od najimpresivnijih kompleksa mediteranske obale u Turskoj, sagrađen 1999. i renoviran 2018. godine. Hotel, između ostalog, raspolaže sa 908 soba, glavnim restoranom „Hunkar“, 3 a la carte restorana, 7 barova, diskotekom.\nOvaj potpuno specifičan hotel otvoriće vam vrata svojih komfornih i odlično opremljenih soba, koje možete podeliti sa svojim voljenima i uživati u usluzi visokog nivoa, jer osoblje hotela posvećuje svu svoju pažnju ispunjavanju želja svojih gostiju. Uz sav mir, udobnost i gostoprimstvo, opustićete se kao u svojoj kući. U sklopu hotela postoje različiti tipovi soba, od toga 587 standardnih soba, koje imaju balkon, sef, mini bar (dopunjava se svakodnevno), satelitsku TV sa muzičkim kanalima, set za kafu i čaj i Wi-fi umerene brzine.\nPosebna ponuda hotela su Deluxe sobe, koje su renovirane 2018. godine. Nalaze se u 5. bloku, veličine su 34m², i u sobama postoji jedan bračni i krevet za jednu osobu. Hotel Swandor Topkapi Palace 5* misli i na porodice sa decom, pa u svojoj ponudi ima i smeštajne jedinice prilagođene baš za takve goste. Naime, tu su Deluxe superior sobe, namenjene isključivo porodicama sa dvoje dece, kao i Family sobe, koje su duplex sobe veličine 59m2, na dva sprata. Na donjem spratu postoji terasa i jedan bračni ili dva odvojena kreveta, a na gornjem su dva odvojena kreveta. Sve porodične sobe se nalaze na višim spratovima.\nUz izvanrednu Ultra all inclusive uslugu, možete uživati u gurmanskim specijalitetima, putujući kroz najrazličitije i potpuno jedinstvene ukuse. Pažljivo probrani zalogaji, zahvaljujući znanju i iskustvu osoblja, predstavljaju poslasticu za sva vaša čula, kao prava umetnost na tanjiru. Ukoliko ste već isprobali sva čuda turske kuhinje, tu su i a la carte restorani, svaki sa različitim konceptom, nude brojna jela iz raznih svetskih kuhinja. Alkoholna i bezalkoholna pića, kafe i čajevi, topli ili hladni napici, sve u ponudi Ultra all inclusive koncepta, pružaju vam dodatni užitak u trenucima opuštanja na 250m dugoj peščanoj plaži ili na bazenu.\nZa aktivniji deo odmora, Swandor Topkapi Palace 5* pružiće vam celodnevnu radost uz mnogobrojne sportske i zabavne aktivnosti. Hotel privlači ljubitelje sporta sa aktivnostima kao što su biciklizam, aerobik, vodeni sportovi, tenis, odbojka na plaži, kao i moderno opremljen fitnes centar i mnoge druge aktivnosti. Oni najmlađi uživaće u zabavnim i edukativnim programima u dečijem mini klubu, na igralištu, bazenu, bisokopu ili mini disku. Hotel se može pohvaliti akva parkom sa 8 tobogana (od toga 5 tobogana za odrasle), centralnim otvorenim bazenom, bazenom sa talasima, relaks bazenom, zatvorenim bazenom sa đakuzijem i bazenom za decu sa akva parkom (3 tobogana).\nAko ste odlučili da odbacite sav stres koji vas je pratio tokom godine i osvežite se u relaksirajućoj atmosferi, to možete učiniti u spa centru hotela i izabrati neki od tretmana koji želite u turskom kupatilu, sauni ili đakuziju.\nUkoliko je ove godine vaš izbor za letovanje Antalija, nećete se pokajati ako odete u hotel Swandor Topkapi Palace 5* i zakoračite u pravu palatu, kao iz bajke. Da biste što lakše doneli odluku za vaš savršen odmor, posetite agenciju “1A Travel” gde se možete informisati o svim detaljima.


Rusija skandalizovana nasiljem američke policije protiv novinara - Teslavision\nRusija je “skandalizovana” nasiljem američke policije protiv novinara, posebno protiv saradnice ruske agencije Sputnjik, napadnute dok je izveštavala sa nereda koji potresaju SAD, saopštilo je rusko Ministasrtvo spoljnih poslova.\n“Skandalizovani smo stalnim nasiljem koje američki policajci primenjuju protiv medjunarodnih novinara koji pokrivaju demonstracije”, navelo je Ministarstvo u saopštenju.\nMoskva se posebno osvrnula na slučaj Nikole Rasel, saradnice ruske novinske agencije Spuntnjik koja je juče pogodjena gumenim metkom koji je ispalila policija i koju je jedan policajac “bacio na zemlju i bukvalno izgazio”, iako je pokazala novinarsku legitimaciju.\nKako se navodi ta “skandalozna i ilegalna svirepost” se odvijala blizu Bele kuće u Vašingtonu.\n“Konstatujemo sa zabrinutšću da se situacija sa pravima medija u SAD pogoršava iz dana u dan”, navodi se u saopštenju i pozivaju američki zvaničnici da preduzmu mere da prekinu “samovoljno” policijsko ophodjenje prema novinarima.\nPrevious : RSE: Lajčak bi da pregovore Srbije i Kosova obnovi već u junu\nNext : Mame, korona virus i rad od kuće: „Bilo je situacija kad sam se nalazila na ivici nervnog sloma”


Ambasadorka SAD u Belorusiji dala podršku liderki opozicije\nTanjug 21. aprila 2021. 13:47\nVILJNUS – Američka ambasadorka u Belorusiji sastala se danas u Viljnjusu u Litvaniji sa liderkom opozicije te zemlje Svetlanom Tihanovskom u znak podrške, a uoči planiranog susreta između beloruskog predsednika Aleksandra Lukašenka i ruskog lidera Vladimira Putina u Moskvi.\nRusija je stala iza svog saveznika Lukašenka prošle godine u trenutku kada je on preduzeo oštre mere prema demonstrantima koji su izašli na ulice tvrdeći da su rezultati predsedničkih izbora lažirani, prenela je agencija Rojters.\nLukašenko bi trebalo sutra da se sastane sa Putinom u Kremlju.\nTihanovska, kandidat opozicije na prošlogodišnjim izborima, nalazi se u egzilu u Litvaniji gde redovno prima zapadne zvaničnike.\n„Važno je da međunarodna zajednica progovori o tome što se dešava, da pažljivo pratimo situaciju i da pozivamo na trenutno oslobađanje svih političkih zatvorenika u Belorusiji“, rekla je američka ambasadorka Džuli Fišer posle susreta sa Tihanovskom u Viljnusu.\nTihanovska je rekla novinarima da želi da Belorusija razvije „nezavisne, slobodne i prijateljske odnose sa svim zemljama, najpre sa svojim susedima, ali i drugim zemljama“, navodi Rojters.\nVašington je imenovao Fišerovu za ambasadora u Belorusiji u decembru prošle godine, a to mesto je bilo upražnjeno od 2008., podsetila je agencija.\nOna se u više navrata sastala sa Tihanovskom i drugim opozicionim ličnostima, ali tek treba da preda akreditive u Minsku.\nFišerova ove sedmice boravi u poseti Litvaniji i Poljskoj kako bi se sastala sa beloruskim opozicionim aktivistima.\nVišemesečni protesti protiv Lukašenka, koji su na ulice izveli desetine hiljada ljudi tokom prošle godine, oslabili su od tada. Više hiljada ljudi uhapšeno je tokom protesta, a gotovo sve kjučne opozicione figure su ili u zatvoru, ili u egzilu, navodi Rojters.


Napoli - Salcburg, Fudbal - Predlog tip - 05/11 2019\n05/11Napoli vs Salcburg1X2tip: 1\nMoguće da je prethodni duel ove dve ekipe presudio koja će od njih u nokaut fazu Lige šampiona, a možda se u Napulju sve promeni.\nTek sada je jasno koliko je velika pobeda Napolitanaca u Salcburgu od pre dve sedmice. Italijanski tim je u prvom kolu pobedio Liverpul, pa onda sve pokvario remijem u Genku bez golova. Odlazak u "Mocartov grad" nije im bio previše uspešan proletos, kada su se iste ekipe sastale u nokaut fazi Lige Evrope. Salcbugr je slavio sa 3:1 tada, ali je Napoli imao ogromnih 3:0 iz prvog meča. Ovog puta Napoli je bio mnogo uspešniji u Salcburgu i slavio je pobedu 3:2, koja ga je dovela na prvo mesto u grupi. Prošle sezone nisu uspeli, u konkurenciji Liverpula i Pari Sen Žermena da se domognu drugog kruga Lige šampiona, pa im je to sada prioritet. U Seriji A su u lošem momentumu, nisu pobedili na tri uzastopne utakmice, remizirali su sa SPAL-om i Atalantom, a izgubili od Rome.\nGodinama unazad "bikovi" pokušavaju da se domognu Lige šampiona i uvek im se neko ispreči. Prošle godine je to bila Crvena zvezda u Plej ofu, ali su ove godine, zbog znatno boljeg rejtinga austrijske lige, kao šampioni izborili direktan plasman. Tako će biti i naredne sezone, pošto pored Salcburga, u Ligi Evrope igra i LASK iz Linca. Red Bulovci su ubedljivi u domaćem prvenstvu, a žele da i na proleće igraju u Evropi. Za tako nešto neophodno im je bar treće mesto, a s obzirom da je u grupi i belgijski Genk, koji je primio 6 golova u Austriji, verujemo da to mesto ne može da im izmakne. Ukoliko žele da nastave takmičenje u Ligi šampiona, moraće da pobede u gradu podno Vezuva. Svaki drugi ishod ostavio bi ima znatno manje šanse. Da su sačuvali bar 3:3 u Liverpulu, druga bi se pesma pevala.\nAustrijski tim je doneo nešto novo u elitno takmičenje. Salcburg je postigao 11 golova na tri utakmice, a njihov centarfor, mladi Norvežanin Erling Haland, sa šest pogodaka prvi je strelac Lige šampiona. S obzirom da norveški golgeter ima samo 19 godina, oko njega se već lome koplja najvećih evropskih klubova, pa ne sumnjamo da će Salcburg, pored ogromne zarade od nastupa u Ligi šampiona, enormno zaraditi i od prodaje ovog fudbalera. Dakle, neće biti zime za "bikove", bar ne one finansijske, ni u narednim godinama, bez obzira kako se završi meč u Napulju. Po nama, Napoli je bliži pobedi, pa vam predlažemo jedinicu, pošto su kvote na golove izuzetno niske. Pobeda Napolija u kladionici CircusCasino plaća se 1.89.


Rodić za MONDO: Spreman i za ostanak\nMladi reprezentativac Srbije čeka ishod pregovora o svom odlasku iz OFK Beograda, ali i razmišlja i o osvajanju Kupa. "Nema većeg motiva od trofeja".\nPobeda OFK Beograda nad BSK Borčom u poslednjem kolu prvog dela sezone lako bi mogla da bude upamćena i kao poslednji nastup Milana Rodića u plavo-belom dresu.\nMomak rođen u Drvaru 1991. godine trenira i igra na Karaburmi već 14 godina, a standardni je član prvog tima već tri sezone. Posle 80 utakmica za "romantičare" u seniorskoj konkurenciji, po svemu sudeći, velike su šanse da ove zime napusti stadion kraj Bogoslovskog fakulteta.\n"Rodićev transfer oslabio bi nas igrački, ali bi nam ujedno bio i jaka finansijska injekcija", izjavio je za MONDO sportski direktor Beograđana Zoran Lokner.\nPrethodnih meseci postojala je neskrivena želja ruskih, belgijskih i turskih klubova za mladog reprezentativca Srbije. Međutim, još ništa nije dogovoreno pa se talentovani levi bek pojavio na prozivci Zorana Milinkovića u sredu.\n"Još sam član OFK Beograda. Znaću ishod pregovora za nekih 20 dana. Do tad sam tu, u klubu", rekao je Rodić za MONDO na početku zimskih priprema.\nPauzu u prvenstvu iskoristio je da odmori i ode do Bosne. U Beograd se vratio iščekujući informacije o svom odlasku, ali i spreman da ostane do kraja sezone.\n"Uvek imam motiva da igram za OFK. Stvarno volim ovaj klub, u njemu sam već 14 godina, imamo Kup... Nema većeg motiva nego da podignem pehar sa saigračima".\nMilinkovićev tim spremaće se u Beogradu do 20. januara, a narednog dana otputovaće u Bečiće, gde će boraviti do 31. januara.\n"Odmorili smo se tokom praznika i spremili za nove izazove. Iskreno, jedva čekamo da odemo odavde i pripremamo se negde gde je toplije, dodao je levi bek.\nAko bi ostao u klubu i za proleće, bio bi jedan od najjačih Milinkovićevih aduta u borbi za plasman u finale Kupa. Polufinalni rival Beograda biće Vojvodina.\nNa tri stepenika do osvajanja trofeja koji je poslednji put unet u klupske vitrine 1966. logično se nameće povod za razgovor o proleću "romantičara".\n"Naravno da nam je Kup prioretet, ali videćemo... Možemo i drugačije da počnemo priču o proleću. Najvažnije će nam biti da pobedimo prve dve utakmice, protiv Donjeg Srema (27. februara) i Jagodine (2. marta), i ako to učinimo dobro ćemo početi prvenstvo. Naravno, nadamo se da ćemo pobedama i dobrim partijama ući i u borbu za plasman u Evropu. Ipak, idemo korak po korak", završio je Rodić razgovor pričom o klubu za koji navija u prvom licu množine.\nDa li će u 2013. godini samo navijati ili i igrati za "romantičare" saznaćemo najkasnije do februara.\n(M.Š. - MONDO, foto: MN Press)


Režimski mediji blatili Amfilohija, sad ga zloupotrebljavaju\nPolitika Autor:Vojislav Milovančević20. jun. 202120:22 > 20:3216 komentara\nAmfilohije Radović i Zdravko Krivokapić Foto:EPA-EFE/BORIS PEJOVIC/Filip Krainčanić/Nova.rs\nNa naslovnim stranama štampanih glasila vladajuće partije prethodnih dana dominirali su premijer Crne Gore Zdravko Krivokapić i predsednik Skupštine, Aleksa Bečić. Zbog nedavno usvojene Rezolucije o Srebrenici, njih dvojica su okarakterisani “kao izdajnici srpskog roda” i ljudi zbog kojih se pokojni mitropolit Amfilohije “prevrće u grobu” - isti episkop za kojeg su režimska glasila svojevremeno navodila da je “Milov vladika koji sprema sačekušu Vučiću”.\nVeć nekoliko dana traje divljanje prorežimskih medija, koji su odluku crnogorskog parlamenta da usvoji Rezoluciju o Srebrenici iskoristili za još jedan udar na predstavnike susedne države, odnosno kao priliku da prenesu sve ono što predsednik Vučić misli, ali ne govori.\nKrivokapić: DF i DPS najdirektnije dogovaraju obaranje Vlade\nNa meti se našao premijer Crne Gore, Zdravko Krivokapić, koji je okarakterisan kao “izdajnik srpskog naroda” i čovek koji je “prodao veru za večeru”. Uz Krivokapića, državna glasila su za čin veleizdaje srpskih nacionalnih interesa optužili i predsednika crnogorske Skupštine, Aleksu Bečića.\nOvo nije prvi put da režimski mediji na ovakav način izveštavaju o događajima u Crnoj Gori, odnosno o ljudima koji nisu po volji predsednika Vučića. Svojevremeno je kroz medijskog toplog zeca prolazio i pokojni mitropolit Amfilohije, episkop za kojeg sada tvrde da se “prvrće u grobu zbog izdajnika iz crnogorske vlasti”.\nDok je bio živ, glasila vlasti su mitropolita crnogorsko-primorskog opisivali kao “izdajnika”, “raskolnika” i kao “Milovog episkopa”.\nPovod za ovakve uvrede bila je odluka Amfilohija da uskrati blagoslov Vučićevoj poseti Crnoj Gori. Naime, predsednik Srbije želeo je da na Badnji dan 2020. godine poseti Crnu Goru, u jeku protesnih litija koji su se u tom periodu održavale zbog spornog Zakona o slobodi veroispovesti, ali je naišao na negativan odgovor Amfilohija, koji je smatrao da bi njegov dolazak bio kontraproduktivan.\nNakon te odluke usledila je rafalna paljba dirigovana iz uredništva s Andrićevog venca, pa je tako Amfilohije označen kao neko ko zajedno sa Milom Đukanovićem, uz pomoć predsednika SSP Dragana Đilasa, “zabranjuje Vučića u Crnoj Gori”.\nPoznato je da mediji pod kontrolom vlasti po automatizmu pokreću hajku na svakoga ko se ne slaže s politkom Aleksandra Vučića, bilo da je ta osoba vladika, akademik, profesor, političar, novinar, aktivista ili običan student, matrica je uvek ista i podrazumeva potpunu satanizaciju protivnika (neprijatelja).\nMeđutim, u pomahnitaloj potrebi da targetiraju neistomišljenike, reflektujući osećanja i razmišljanje predsednika države, neretko bivaju i sramotno licemerni – pa tako “izdajnik Amfilohije” postaje “Đedo koji se prvrće u grobu zbog izdaje Krivokapića”.\nAleksandar VučićCrna Goramitropolit AmfilohijeRežimski medijiRezolucija o SrebreniciSrbija


Potpredsjednik SDP-a Vojin Mijatović uputio je pismo guverneru Centralne banke BiH Senadu Softiću te predsjedavajućim Predstavničkog i Doma naroda Parlamenta BiH, Borjani Krišto i Bakiru Izetbegoviću u vezi s najavom velikog zaduženja entiteta RS.\nMijatović na početku ističe kako smo svjedoci veoma teške ekonomske krize, te vrlo loše ekonomske situacije u BiH, podstaknute i udarom pandemije Covid-19 i da ukupno zaduženje Bosne i Hercegovine neprestano raste.\n“Preskupi državni aparat na svim nivoima vlasti značajno otežava ekonomski razvoj u našoj zemlji, što ne predstavlja nikakav signal svima vama koji ste trenutno na vlasti da se mora ući u reformu i sve snage usmjeriti u razvoj privrede koja pored toga što se jedva bori da opstane na tržištu, mora finansirati i brutalno veliku administraciju na svim nivoima”, naveo je.\nPored svega navedenog, kaže Mijatović, paralelno sa svim ovim na sceni imamo potpuno ne kontrolisano zaduženje entiteta u BiH, koji više ne biraju način i sredstva da nadomeste deficit koji imaju u budžetu, kako bi uspjeli da finansiraju samo tekuće obaveze. Na sve to svjedoci smo da ni kreditna sredstva kojima se zadužujemo ne koristimo za strukturne reforme već isključivo za finansiranje budžetskih korisnika i troškova.\n“Prije nekoliko dana predsjednik Vlade RS je obavijestio javnost da će se RS zadužiti putem euro obveznica na Londonskoj berzi u iznosu od 700 miliona KM. Svi ostajete nijemi na ovo kao da se dešava u nekoj drugoj državi”, napisao je.\nMijatović pita šta će se dogoditi ukoliko RS izvrši emisiju ovih obveznica i zaduži građane u RS i ne plati svoje obaveze po istim hartijama.\n“Ko će platiti ovaj dug? Postavlja se sjedeće pitanje, ukoliko entitet u okviru države može bez saglasnosti PSBIH i Predsjedništva BiH ući u ovakva zaduženja i to bez ograničenja, mogu li to i kantoni i opštine uraditi na svetskom tržištu?”, pitao je.\nPotpredsjednik SDP-a se pita i kakva je onda uloga Centralne banke, Fiskalnog Vijeća BIH, Ministarstva finansija BiH, ako je ovo sve moguće.\n“Također postavlja se pitanje ukoliko EBRD, EIB, MMF, Svjetska banka i ostali međunarodni kreditori traže garanciju države za svoje kredite i saglasnost PSBiH i Predsjedništva BiH kako entitet može emitovati hartiju od vrijednosti na međunarodnomm tržištu bez saglasnosti PSBiH i Predsjedništva BiH, jer i ovo predstavlja međunarodno zaduženje kao i sva ostala? Postoji još niz pitanja na ovu temu kojim bi trebali da se bavite jer građani BiH vas debelo plaćaju da održavate fiskalnu i finansijsku stabilnost ove države između ostalog, ali se nažalost ne bavite time”, dodao je.\nKako bi spriječili novo enormno zaduženje građana u RS, Vojin Mijatović je pozvao Softića, Krišto i Izetbegovića da upute zajedničko pismo putem Londonske berze kojim bi kao država obavijestili potencijalne investitore da euro obveznice Republike Srpske nemaju neophopdne garancije države BiH i saglasnosti PSBiH i Predsjedništva BiH, kako to nalaže Zakon o zaduživanju, dugu i garancijama BiH kod svih ostalih kreditnih zaduženja.\nBakir IzetbegovićBorjana KrištoLondonSenad SoftićVojin Mijatović\nPrevious article Pogledajte koji evropski timovi su odbili učešće u novosnovanoj Superligi\nNext article Zvanično potvrđeno: Ana Brnabić i Aleksandar Vučić dolaze u RS


Umetnička postavka odbrojava vreme do premijer neovoga Evoque-a – Euromobil Magazin\nUmetnička postavka odbrojava vreme do premijer neovoga Evoque-a\nRange Rover Evoque MkII\nOriganalan nastup i najava nove generacije jednog od najpopularnijih Land Rovera, sačinjen je od umetničkih skulptura-silueta napravljenih od žice\nModeli u punoj veličini pozicionirani su na najistaknutinim mestima u širom Londona – Kensingtona i Čelzija. Pored njih svakoga dana prolazi mnoštvo pešaka, koji se zaustavljaju posmatrajući neobične i originalne skulpture novog SUV-a, zajedno sa dizajnerskom filozofijom koja ga prati. Zvanična premijera noviteta zakazana je za 22. novembar u 19:45 po Griniču, a široki auditorijum moćiće da isprati ovaj događaj preko društvenih mreža – Roverovog Facebook i YouTube kanala. Početak primanja porudžbina za novi Range Rover poklopiće se sa svetskom premijerom na globalnoj mreži.\nZa Land Rover može da se kaže da je jedan od pionira luksuznog segmenta SUV kategorije: prva generacija modela Evoque predstavljena je 2010, a novi serijal nagrađivanog automobila obećava da će napraviti sličnu situaciju na tržištu. Prašina će biti podignuta, u Land Roveru nagoveštavaju nove standard po pitanja dizajna, mogućnosti i održivosti druge generacije Evoque-a.\nŽičane skulpture nagoveštavaju obrise novajlije, napravljene su u razmeri 1:1, a za njihov nastanak odabrana je žica u bojama bakra, crvenoj i plavoj. Gerry McGovern, vodeći dizajner Land Rovera je rekao:\n“Žica je oblikovana tako da može da se nasluti novi Evoque – što je otelotvorenje Range Roverovog modernističkog pristupa dizajnu. Koje je to mesto bolje da se ovakva instalacija postavi od Londona – jednog od najboljih gradova na svetu.”\nKoliko je Evoque važan za Land Rover, dovoljno ilustruje podatak da je dosad proizvedeno i prodato više od 750.000 primeraka i da je osvojeno 217 nagrada za taj model širom sveta, pa je Evoque s prvom proglašen svetski uspešnim vozilom.\nOzvaničeno – prototip prvog Aston Martin SUV-a postaje serijski model tokom četvrtog kvartala 2019\nFuji prezentacija u Beogradu\nMesto za ljubitelje


Jubilarni Beogradski maraton 22. aprila - Dan u Beogradu\nNaslovna » Izlasci » Sport » Jubilarni Beogradski maraton 22. aprila\nNeko drugi 5. april 2012. Sport Postavite komentar\nJubilarni 25. maraton, pod sloganom „Možemo svi“, na kojem se očekuje rekordan broj učesnika, biće održan 22. aprila, najavili su organizatori.\nPovodom značajanog jubileja, očekuje se da u „Trci zadovoljstva“ učestvuje simboličnih 25.000 hiljada građana svih doba, kako bi još jednom spektakularna slika bila poslata u svet, istakao je gradski sekretar za sport i omladinu Aca Kovačević.\nOn je najavio da će se sekretarijat potruditi da preko škola i sportskih organizacija animira što više učesnika, kako bi Beogradski maraton i dalje ostao jedna od najmasovnijih manifestacija u Srbiji.\n– Grad, gradske službe i sekretarijati će, kao i svake godine, učiniti sve da bezbednost učesnika i posmatrača bude na visokom nivou. Takođe, javna komunalna preduzeća preuzela su svoj deo obaveza kako bi manifestacija protekla perfektno, a gosti prestonice poneli lepe uspomene iz našeg grada – ukazao je Kovačević.\nDirektor „Beogradskog maratona“ Dejan Nikolić ocenio je da se manifestacija posle 25 godina upisala u značajne simbole Beograda. On je istakao da će ovogodišnji promoteri biti olimpijci Srbije.\n– U ovom trenutku ima ih 56 i šest tenisera, koji prema rangu na ATP i VTA listama imaju pravo učešća. Pored jubilarnog maratona, ove godine u Londonu biće održana i 30. Olimpijada, na kojoj će naši sportisti jurišati na 100. medalju – ukazao je Nikolić.\nTakođe, Beogradski maraton, kako je podsetio, nalazi se na listi Međunarodnog olimpijskog komiteta i na njemu atletičari imaju pravo da ostvare normu za to prestižno takmičenje.\nU okviru manifestacije biće održane trke u maratonu, polumaratonu, koji će ujedno biti i Balkansko prvenstvo, i najmasovnija „Trka zadovoljstva“, čiji je pokrovitelj ove godine dnevni list „Kurir“. Kao i ranijih godina, sedam dana pre manifestacije biće održan „Dečji maraton“ u Beo zoo-vrtu, najavili su organizatori.\nBeogradski maraton održava se pod pokroviteljstvom grada Beograda, Ministarstva omladine i sporta, Atletskog saveza Srbije i Unicefa. (Beoinfo)\nTagoviatletika beogradski maraton dub sport\nPrethodni Igre gladi (The Hunger Games)\nSledeći XVII izložba umetnički oblikovanih jaja


Haos u Tirani: Demonstranti kroz suzavac jurišali na parlament, ima povrijeđenih | BL Portal\nHaos u Tirani: Demonstranti kroz suzavac jurišali na parlament, ima povrijeđenih\n3. Juna 2019. 1:58\nNajmanje sedam policajaca i jedan demonstrant povrijeđeni su sinoć tokom sukoba policije sa učesnicima protesta opozicije u centru Tirane.\nTokom obraćanja lidera opozicine Demokratske partije Ljuljzima Baše na zgradu albanske vlade bačene su signalne rakete, dimne bombe i „molotovljevi kokteli“, javio je AP.\nZatim je Baša poveo pristalice prema zgradi parlamenta, na koji je mala grupa ljudi kamufliranih lica bacala dimne bombe i petarde.\nAlbanski ministar unutrašnjih poslova Sender Lješaj je izjavio da je tokom protesta povrijeđeno sedam policajaca, kao i da je jedan demonstrant povrijeđen kada je u blizini njegovih nogu eksplodirala petarda.\nViše hiljada pristalica albanske opozicije ponovo je u nedjelju uveče izašlo na ulice, zahtevajući raspisivanje vanrednih parlamentarnih izbora.\nAP konstatuje da su se pristalice opozicije okupile uprkos pozivima EU, SAD i drugih zapadnih institucija da se angažuju u dijalogu i izbjegavaju nasilje.\nPristalice opozicije, prevođene Demokratskom partijom, okupile su se kod glavne zgrade vlade, optužujući premijera Edija Ramu za korupciju i povezanost sa organizovanim kriminalom.\nOni traže da Rama podnese ostavku i da se formira prelazna vlada, koja će sprovesti prijevremene parlamentarne izbore.\nČlanovi Ramine Socijalističke partije smatraju da opozicija nanosi štetu ugledu zemlje u vrijeme kada lideri EU odlučuju da li da pokrenu pregovore o punopravnom članstvu sa Tiranom.\nMIA je ranije danas prenijela da je Ujedinjena albanska opozicija dobila dozvolu da protestuje u nedjelju uveče samo dva sata, od 19 do 21 čas i to samo ispred zgrade albanske vlade u Tirani, suprotno njihovom zahtjevu da protesti traju do ponoći.\nZbog protesta opozicije i posjete generalnog sekretara NATO-a Jensa Stoltenberga koji je bio u Tirani, u glavnom gradu je povišen stepen bezbjednosti.\nPali YouTube, Gmail, Google Analytics i …


Na šta mislimo kada kažemo ekonomska cena vode? | Centar za politike emancipacije\nNa šta mislimo kada kažemo ekonomska cena vode?\nRačuni za vodu uskoro bi mogli znatno da porastu. Svetska banka (SB) uputila je Republici Srbiji nove ekonomske savete, ovog puta po pitanju unapređenja sistema vodosnabdevanja. Nakon toga, u javnosti su počele da se pominju dve nove kategorije koje se tiču načina naplate vodovodnih usluga. U pitanju su socijalna i ekonomska cena vode. SB ističe da je za dalji razvoj sistema vodosnabdevanja neophodno vodu posmatrati kao ekonomsko dobro koje ima svoju tržišnu vrednost. Po njihovoj preporuci, to bi trebalo da bude 1,35 evra, odnosno 165 dinara po kubnom metro (m3) vode. Trenutno cena vode varira od jedne do druge lokalne samouprave u zavisnosti od troškova obrade resursa, ali ona najčešće iznosi u proseku 50 dinara po m3. To znači da bi prema razvojnom planu, u narednom periodu voda trebalo da poskupi više od 3 puta.\nProsečna potrošnja pijaće vode po jednom domaćinstvu trenutno iznosi 360-520 litara dnevno, odnosno 10-16 m3 mesečno. To znači da bi po predlogu SB domaćinstvo ubuduće trebalo mesečno da izdvoji i do 2.640 din. više za plaćanje komunalija. To bi bio znatno veći izdatak, pogotovo kada je tu uračunato i centralno grejanje, koje se plaća tokom cele godine. Na godišnjem nivou, dakle, za vodu bi se moglo izdvajati i do 31.680 din, što zasigurno iznosi celu jednu platu velikog broja građana i građanki Srbije.\nOvoj ekonomskoj ceni, s druge strane, biva suprostavljena socijalna cena kao posebna kategorija, koja je još uvek na snazi. Ona podrazumeva cifru koju prosečno četvoročlano domaćinstvo može da plati na osnovu svojih novčanih primanja i potrošnje ovog resursa. Ova druga kategorija je, dakle, socijalno osetljiva, i podrazumeva cenu kojom ovaj osnovni resurs može da bude dostupan svima, ili makar većini građana i građanki Srbije.\nPlanirani razvoj sistema vodosnabdevanja podrazumeva mapiranje i unapređenje mreže, suzbijanje gubitaka kao i prečišćavanje otpadnih voda i kišnice. Sve navedene parametre neophodno je realizovati kako bi se sistem poboljšao i osigurao u godinama koje dolaze, ali, ako će zbog toga cena vode porasti do 3 puta, postavlja se pitanje – ko će najvećim delom finansirati ovaj projekat? Odgovor se lako nameće – finansiraće ga već osiromašeni građani.\nNajavljena Strategija za upravljanje vodama do 2034. godine predviđa ulaganje od 8,5 milijardi evra u razvoj vodovodnog sistema. Strategija između ostalog podrazumeva i novi obračun cene snabdevanja vodom za piće. S obzirom na to da je trenutna cena vode tretirana kao socijalna, sistem naplate ne pokriva tekuće investiciono održavanje mreže, zbog čega lokalne samouprave za to izdvajaju sredstva iz opštinskog budžeta.\nU Institutu za vodoprivredu Jaroslav Černi ovakav koncept smatraju problematičnim, iz čega proizilazi da će u budući koncept finansiranja razvoja vodovodnog sistema u najvećoj meri biti uključeni građani. Drugi izvor finansija trebalo bi da dođe iz podignutih naknada za vodu – to je cena koju lokalni vodovodi plaćaju Javnom vodoprivrednom preduzeću Srbijavode za sirovi, tj. neobrađeni resurs, nakon čega ga obrađuju i distribuiraju dalje ka potrošačima. Trenutno, sirovu vodu koja poseduje kvalitet za piće vodovodi plaćaju 0,37 dinara po m3. U pomenutom Institutu za vodoprivredu ovakvu cifru smatraju simboličnom, ističući da su naknade u Evropi znatno više. Plan je da se, nakon povećanja naknada, od njih osnuje i Fond za vode, koji bi takođe imao ulogu u finansiranju pomenutog razvojnog plana. Dakle, nakon porasta cene vode za domaćinstva, vodovodi neće profitirati jer će i oni po znatno višoj ceni plaćati sirov resurs. Ostaje pitanje – da li su građani Srbije, sa jednom od najnižih cena rada u Evropi, i već opterećeni raznim visokim nametima, sposobni da plaćaju 3 puta skuplju vodu, a samim tim i finansiraju ovaj razvojni plan? Pošto je očigledno da nisu, velika je verovatnoća da će, zbog porasta naknade za vodu, i vodovodi poslovati u minusu, što otvara dalji put ka devastaciji ovih javnih preduzeća. Minus će isprva biti pokrivan novim kreditima, dakle novim zaduživanjem države kod stranih banaka, do trenutka kada se oceni da je takav sistem neodrživ. Nakon toga će vodovodi biti prepušteni privatizaciji od strane krupnog kapitala, koji će nastaviti da eksploatiše ovaj najvredniji društveni resurs u ličnom interesu.\nTreba istaći da navedeni razvojni plan sam po sebi nije problematičan, već način na koji država, po savetima SB, planira da ga sprovede. U interesu građana jeste održiv i ekološki odgovoran sistem vodosnabdevanja, ali država uništene privrede, sa visokom stopom nezaposlenosti kao što je Srbija, ne može očekivati od građana da oni budu ti koji će kroz povećane račune direktno finansirati ovaj razvojni plan. Ovakvom sistemu potrebne su korenite promene, ne samo na planu vodosnabdevanja, već i privredno-ekonomskom planu. Strane investicije koje se sve više ispostavljaju kao jedini mogući ekonomski model ove vlade, eksploatišu radnike i radnice, kao i resurse (između ostalih i vodu), koje pod ugovorom o koncesiji dobijaju maltene za džabe. Nakon toga iznose profit iz zemlje i zatvaraju pogone ubrzo pošto potroše subvencije koje im je država obezbedila. U tako nestabilnom ekonomskom sistemu, ne može se od osiromašenih građana očekivati da u narednih 16 godina finansiraju projekat vredan 8,5 milijardi evra.\nZa početak treba krenuti sa dodatnim oporezivanjem krupnog kapitala, zatim participativnim budžetiranjem iz obnovljene i društveno odgovorne državne privrede, a tek tada možemo računati na proporcionalni porast cene vode za domaćinstva.


Gubici proizvođača mesa 40 miliona evra\n01.08.2014. / 16:12\nBRISEL, Gubici belgijskih proizvođača mesa zbog ruskog embarga na uvoz svinja iz EU dostigao je 40 miliona evra u prvom semestru ove godine, navodi se u saopštenju belgijske Federacije proizvođača mesa /FEBEV/.\n“Belgijski sektor za proizvodnju mesa je u posljednjih šest mjeseci izgubio 40 miliona evra. Ako ubrzo ne bude pronađeno rješenje mnoga radna mjesta u Belgiji će biti ukinuta”, precizira se u saopštenju.\nU saopštenju se dodaje da ni nakon šest mjeseci, nema na vidiku rješenja, umjesto toga, rizik prijeti i ostalim belgijskim i evropskim sektorima zbog ruskog embarga, prenosi RIA “Novosti”.\nRusija je u januaru zabranila uvoz živih svinja i svinjskog mesa iz EU, nakon što su otkrivena dva slučaja afričke kuge među divljim svinjama u Poljskoj i Litvaniji.\nEU je Svjetskoj trgovinskoj organizaciji /STO/ podnijela zvaničnu žalbu protiv embarga Rusije na uvoz svinjetine iz članica EU.


Mondo\t26.02.2018 11:11\nSvi poginuli su iz Novog Pazara i nalazili su se u automobilu.\nOd troje povređenih iz autobusa, jedna osoba se javila dežurnom hirurgu, kaže portparol opšte bolnice u Novom Pazaru.\nUdes se dogodio oko 8.00. U MUP-u kažu da se nesreća dogodila kada je automobil novopazarskih registracija udario u autobus i zatim sleteo sa puta.\nDo nesreće je došlo, prema pisanju medija, kada je vozilo marke "bmv" direktno udarilo u autobus.\nPrema prvim informacijama koje su preneli "Blic" i "Novosti", stradala su dva muškarca i žena, koji su u trenutku nesreće bili u automobilu.\nSaobraćaj je bio u prekidu do 10 časova.


Stefanović u Zaječaru: Policajci mogu da očekuju povećanje već u decembru - Izazov\nNovi magazin 12. septembra 2019. 20:23\n„Danas sam imao priliku da razgovaram sa policijskim službenicima o tome šta je naša zajednička vizija daljeg razvoja MUP-a, šta je njihovo mišljenje o dosadašnjim rezultatima, šta je to što bi trebalo dalje uraditi, kao i tome koliko su zadovoljni novim vozilima, uniformom i opremom. Policijska uprava u Zaječaru ostvaruje dobre rezultate i zadovoljan sam posvećenošću policajaca“, rekao je Stefanović dodajući da je u prvih osam meseci ove godine za više od 11 odsto smanjen broj izvršenih krivičnih dela na području te uprave.\n„Nastavljamo i sa daljim radom na poboljšanju standarda pripadnika MUP-a, koji u decembru već mogu da očekuju da sa novembarskom platom dobiju povećanje, ali i sa nabavkom i novih uniformi i vozila za policajce, kao i novih zaštitnih i interventnih uniformi i novih vozila za vatrogasce-spasioce“, rekao je Stefanović.\n„Nikada nećemo zaboraviti ljude koji su svoje živote dali za bezbednost naše zemlje. Nikada nećemo zaboraviti članove njihovih porodica, nastavićemo da ih zapošljavamo i u MUP-u, ali sam ujedno spreman i da se borim da im pomognem da se zaposle i na drugim mestima, tamo gde ispunjavaju uslove. Hoćemo da pokažemo da poštujemo žrtve njihovih roditelja i da ih Srbija nikada neće zaboraviti“, poručio je Stefanović.


Ryanair let do Frankfurta prebacuje iz Niša u Banja Luku\nZbog toga što srpski Direktorat za civilno vazduhoplovstvo nije odobrio rutu od Niša do Frankfurta, irska avio kompanija Ryanair morala je da prebaci liniju do ovog mesta u Banja Luku.\nFoto: Ryanair, Aerodrom Niš\nRyanair najavio je otkazivanje avio linije za ovu zimu iz Frankfurta do Niša, koja je trebalo da startuje sledećeg januara. Svi oni putnici koji su već kupili karte, kontaktirani su i ponuđen im je potpuni povrat novca ili alternativno preusmeravanje, navodi se u saopštenju ovog prevoznika.\n„Ruta Ryanair-a iz Niša, koju je odobrio nemački Direktorat za civilno vazduhoplovstvo, blokirana je od srpskog Direktorata u korist monopola kompanije Air Serbia“, piše u saopštenju.\nRyanair će svoje kapacitete prebaciti na novu rutu iz Frankfurta Han do Banjaluke u Bosni i Hercegovini koja će početi u februaru 2020. godine.\n„Ryanair žali zbog prinudnog otkazivanja rute Frankfurt Hahn – Niš zbog odluke srpskog Direktorata za civilno vazduhoplovstvo da blokira saobraćajna prava. Ryanair se izvinjava putnicima na ovoj relaciji koji će sada podleći monopolu avio-kompanije Air Serbia“, kaže Dejvid O` Brajen iz ove kompanije.\nS druge strane, kako se navodi, putnici u Bosni i Hercegovini od sada će imati koristi od nove niskobudžetne avio linije između Frankfurta i Banja Luke, koja će početi u februaru 2020.\nPrethodni tekstMarko Louis na koncertu u Nišu: Novi singl „NinaNa“\nSledeći tekstHotel „Srbija“ u Niškoj Banji dobio novog vlasnika: Ruševina napokon postaje hotel sa 5 zvezdica


22/04/2021 10:19:47 PM\nNASLOVNA / HOT / Lamborghini Huracan sa 2.000 KS postavio rekord\nŽestoko modifikovani Lamborghini Huracan je postavio svetski rekord na pola milje. Pritom, dok je obarao rekord postigao je impresivnu brzinu od 383.9 km/h. Tjuneri iz “Undergroud Racing” su modifikovali fabrički atmosferski motor koji Huracan koristi. Ugrađen je twin-turbo komplet koji je povećao snagu na preko 2.000 KS.\nIzmenjen je i prenos, pa umesto standardnog “dual-clutch” sedmostepenog menjača ovaj Huracan koristi specijalno prilagođn sekvencijalni menjač. Interesantno je da momci iz Undeground Racinga smatraju da bi performanse bile bolje ukoliko bude moguće da se fabrički prenos sa duplim kvačilom adaptira da primi tri puta veću snagu koju je 5.2-litarski V10 motor dobio nakon ugradnje dva turbopunjača.\nTagovi2000 KS Automobili brzina Huracan Lamborghini moding rekord tjuning tuning ubrzanje underground racing\nPrethodno Još slika Fiat Toro pikapa\nSledeće Bugatti kaže da će Chiron biti bolji u svemu


Za sedam godina samo jedanaest kilometara - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Za sedam godina samo jedanaest kilometara\nZa sedam godina samo jedanaest kilometara\nsreda, 04 januar 2012 09:08\nRadovi na „Fijatovim” koridorima kroz i oko Kragujevca dramaticno kasne, uprkos cinjenici da su nove saobracajnice važne za srpsku privredu. Od 2004. godine, kada je pocela izgradnja druge kolovozne trake magistralnog pravca ka Batocini i Lapovu, asfaltirano je svega oko 11 kilometara puta koji Kragujevac treba da poveže sa evropskim Koridorom 10.\nRadovi su kasnili zbog nedostatka novca, cestih izmena u projektnoj dokumentaciji, ali i neefikasnosti u sprovodenju eksproprijacije zemljišta. Isti problemi javljaju se i danas kada je, posle više odlaganja, konacno nastavljena izgradnja na deonici dugackoj tri kilometra, od raskrsnice u Badnjevcu do petlje u selu Gradac.\nKako je ukupna dužina ovog puta oko 25 kilometara, radovi bi, ako se nastavi dosadašnjim tempom, mogli da budu okoncani tek 2020. Citave dve godine po isteku ugovora kojim je 29. septembra 2008. osnovano zajednicko privredno društvo Vlade Srbije i torinske kompanije - „Fijat automobili Srbija“. Rec je o znacajnom kašnjenju, imajuci u vidu koliko je ova, kao i druge saobracajnice kojima „Fijat“ treba da transportuje delove i opremu, važna ne samo za Kragujevac, vec i za celokupnu srpsku privredu i ekonomiju.\n„Pokrenucu diskusiju oko rokova i na republickom i na lokalnom nivou, da vidimo ko je, a ko nije dobro radio “ – izjavio je predsednik Srbije Boris Tadic prilikom nedavnog boravka u Kragujevcu.\n„Fijatovi“ koridori kroz i oko Kragujevca nisu samo obaveza države koju je preuzela na sebe sklapajuci sporazum sa italijanskim gigantom, vec i preduslov za realizaciju znacajnih izvoznih poslova koji Srbiji treba da donesu prihod od oko dve milijarde evra. To bi u znacajnoj meri smanjilo naš spoljnotrgovinski deficit, ali je bez novih puteva teško zamisliti plasman automobila i rezervnih delova na strana tržišta, dok bi Kragujevac u bliskoj buducnosti mogao da se suoci sa potpunom blokadom saobracaja.\nNaime, ukoliko ce se u trenutku kada FAS dostigne planirani obim proizvodnje od 250. 000 vozila na godišnjem nivou gradom svakog dana kretati 460 šlepera, kako najavljuju lokalni politicari, onda je postojanje koridora od presudne važnosti za normalno funkcionisanje saobracaja. Vremena, medutim, ima sve manje, buduci da „Fijat“ vec ovog leta u Kragujevcu pokrece serijsku proizvodnju svog novog modela „L-cero“.\n„Završetak radova na magistralnom pravcu ka Koridoru 10 predviden je za kraj 2012, a sve interne saobracajnice koje spajaju kooperante sa maticnom fabrikom treba da budu završene do kraja marta ove godine“ – izjavio je gradonacelnik Kragujevca Veroljub Stevanovic.\nDodatni problem predstavlja kašnjenje u izgradnji južne i severne obilaznice, koje su zamišljene s ciljem da se tranzitni saobracaj izmesti iz centra grada. Rok za završetak ovih saobracajnica je kraj 2014, a one, prakticno, nisu odmakle od pocetnih tacaka. A, južna obilaznica, dugacka oko devet kilometara, treba da prode kroz tunel ispod Metinog brda što je, kako se ispostavilo, prevelik zalogaj. Ne samo u gradevinskom smislu, buduci da je cela investicija procenjena na oko 35 miliona evra.\nTakode, ne zna se ni nova maršruta kroz Grošnicu, gde se grade cetiri fabrike „Fijatovih“ kooperanata, koje su presekle još pre nekoliko godina zamišljenu liniju kretanja južne obilaznice.


EK može da stavi veto na sporazume o gasu | EurActiv Srbija\nEK može da stavi veto na sporazume o gasu\nObjavljeno : 07.06.2016.\t Tweet\nMinistri energetike EU odlučili su da Evropska komisija može da stavi veto na potpisivanje međuvladinih ugovora između članica i trećih zemalja koji se tiču gasa. Za međudržavne ugovore koji se ne odnose na gas primenjivaće se blaža procedura. Ministri su razmatrali i kako se meri bezbednost snabdevanja gasom sa ciljem da se uspostavljanjem bolje saradnje članica umanje efekti potencijalnih prekida isporuka. Oni se zalažu i za povećanje poverenja i solidarnosti na regionalnom i nivou EU.\nU Luskemburgu su ministri 6. juna dali zeleno svetlo za sporazum koji se sprema već više od godinu dana a koji je iniciran nalazima Komisije o Gaspromovom gasovodu Južni tok.\nU decembru 2013. Komisija je utvrdila da se svim bilateralnim ugovorima o izgradnji gasovoda Južni tok zaključenim između Rusije i Bugarske, Srbije, Mađarske, Grčke, Slovenije, Hrvatske i Austrije krše propisi Evropske unije.\nOd gradnje gasovoda Južni tok odustalo se u decembru 2014. godine.\nS obzirom na tenzije između Ukrajine i Rusije, sigurnost snabdevanja EU gasom ostaje važno pitanje za Uniju.\nZato će Evropska komisija od sada razmatrati međudržavne ugovore o gasu pre nego što budu potpisani. Pored toga, članice EU moraće da obaveštavaju Komisiju pre početka pregovora o međudržavnim ugovorima, kao i redovno tokom trajanja pregovora.\n"Taj predlog predstavlja veliki korak koji će unaprediti transparentnost i konzistentnost spoljnih odnosa EU u oblasti energetike. Cilj je da se isprave mane sadašnjeg mehanizma razmene informacija i EU bude još bliža energetskoj uniji. To će nadalje doprineti boljem funkcionisanju unutrašnjeg energetskog tržišta i bezbednosti snabdevanja EU energijom", istakao je predsedavajući skupu, holandski ministar ekonomskih poslova Henk Kamp.\nKada je reč o međudržavnim ugovorima koji se ne odnose na gas, članice će moći da traže od Komisije prethodnu procenu. Ti ugovori će se dostavljati Komisiji na razmatranje nakon ratifikacije.\nSporazumom ministara energetike otvaraju se vrata da Evropski savet počne pregovore sa Evropskim parlamentom s ciljem konačnog usvajanja predloga.\nSavet EU je razmatrao i izmene propisa o načinu na koji se meri bezbednost isporuka gasa. Komisija je naime 2014. utvrdila da su zemlje jugoistočne Evrope i baltičke države i dalje podložne velikim poremećajima u slučaju prekida isporuka.\nKljučne promene koje je predložila Komisija uključuju obavezne planove regionalnih preventivnih akcija i planove za hitne situacije, kao i obavezan princip solidarnosti u vanrednim okolnostima.\nPrema principu solidarnosti, članice treba da daju prioritet potrebama potrošača zemalja suseda koje trpe zbog manjka isporuka nad potrebama za gasom svoje industrije.\nMinistri su se složili oko potrebe za regionalnom saradnjom ali nije bilo konsensusa oko predloga Komisije da se članice regionalno grupišu. Tome su se posebno protivile Francuska, Nemačka, Belgija, Italija i Austrija koje su podnele papir sa alternativnim predlozima.\nTakođe je više ministara tvrdilo da su nacionalne procene rizika podesnije za upravljanje u situacijama prekida isporuka gasa.\nFoto: Savet EU\n: Članice EU davaće pomoć u struji jedna drugoj\n: Šefčovič vidi potencijal za saradnju sa Gaspromom


dr Ričard Koen – Krug Zdravlja\nDr Ričard Koen je rođen i odrastao u Londonu, medicinu je učio na Kings koledžu u Londonu, a kliničku medicinu na Univerzitetu u Kembridžu.\nSpecijalizirao je hirurgiju sa odličnim rezultatom i predano je gradio karijeru u hirurgiji, stažirao je u Mančesteru, a kasnije i u Londonu. Proveo je dve godine na laboratorijskim istraživanjima na Medicinskom fakultetu Jejl Univerziteta u Nju Hejvenu- SAD, a viši stepen je stekao na Kembridžu na tezi biologija endotelijske ćelije.\nKada se vratio u Englesku, dobio je stalno zaposlenje u Bolnici sv. Marka, a nakon toga je dobio mesto savetnika hirurga u istoj bolnici, gde je radio dok ga nisu otkrili i zaposlili u Univerzitetskoj bolnici u Londonu (UCH).\nBio je mentor velikom broju mladih hirurga prilikom sticanja višeg stepena, a dosta je i objavljivao i predavao širom sveta o mnogim aspektima kolorektalne hirurgije uključujući analnu sepsu, fekalnu inkontinenciju i IBD.\nTrenutno je zaposlen na mestu direktora za hirurške grane na UCH.


Kanadi 168000 vakcine Moderna čim regulatorno telo odobri\nTanjug 15. decembra 2020. 20:33\nTORONTO – Kanadski premijer Džastin Trido rekao je danas da je ugovorena isporuka 168.000 doza vakcine koju proizvodi Moderna pre kraja decembra, odnosno čim ona dobije odobrenje kanadskog zdravstvenog regulatora.\nTrido je najavio da bi isporuke mogle početi u roku od 48 sati od takvog odobrenja, a zdravstvene regulatorne službe su saopštile da očekuju da bi uskoro mogle da daju upotrebnu dozvolu za vakcine Moderna, prenosi AP.\nKanađani su u ponedeljak počeli da primaju vakcinu koju su proizveli Fajzer i Biontek, a Trido je rekao da Kanada očekuje da će od Fajzera dobiti oko 200.000 doza sledeće nedelje.\nKanada je ove nedelje dobila početnu seriju od 30.000 ovih vakcina, a premijer je potvrdio da ce sledece nedelje biti 70 lokacija na kojima će se obavljati vakcinacija, u poređenju sa 14 lokacija koliko ima ove nedelje.\nAmerička Uprava za hranu i lekove (FDA) objavila danas na internetu da je njen inicijalni izveštaj potvrdio efikasnost i sigurnost vakcine koju su razvili kompanija Moderna i Nacionalni institut za zdravlje (NIH), što ovu vakcinu dovodi samo na korak od potrebne upotrebne dozvole u SAD.\nPanel nezavisnih stručnjaka daće svoje preporuke u četvrtak, a konačna odluka FDA očekuje se ubrzo nakon toga.\nPoput vakcine Fajzer i Biontek , i vakcini Moderne su potrebne dve doze za potpunu zaštitu. Prošlog meseca, Moderna i NIH izvestili su da su utvrdili 95 odsto efikasnost za različite starosne grupe rasne grupe, prema rezultatima studije koju trenutno sprovode na 30.000 osoba.\nNajčešći neželjeni efekti bili su umor, bolovi u mišicima i bol na mestu injekcije nakon druge doze.


Šest općina dobilo certifikat o povoljnom poslovnom okruženju – Federalno ministarstvo razvoja\nPočetna Aktivnosti ministarstva Šest općina dobilo certifikat o povoljnom poslovnom okruženju\nU Vanjskotrgovinskoj komori BiH u Sarajevu danas je predstavljeno šest općina, odnosno gradova koji su u proteklom periodu certificirani kao jedinice lokalne samouprave (JLS) s povoljnim poslovnim okruženjem prema BFC SEE standardu (Business Friendly Certification South East Europe), a radi se o Doboju, Gradačcu, Jablanici, Novom Gradu Sarajevo, Posušju i Zenici.\nCertificirani su u okviru projekta RAST koga finansira Američka agencija za međunarodni razvoj USAID, a implementira Catholic Relief Services (CRS).\nGradonačelnici, načelnici i predstavnici ovih JLS bili su uvodničari diskusije o temi „Lokalni ekonomski razvoj i uspostava povoljnog poslovnog okruženja u skladu s BFC SEE standardom“.\nPredstavnik CRS-a za BiH Marc D'Silva čestitao je općinama i gradovima koji su u proteklih godinu dana kroz projekt RAST osigurali da dobiju Business Frendly certifikate. Dodao je da će općine i gradovi koji su ranije dobile certifikate i oni koji su tek u procesu, danas imati priliku da podijele svoja iskustva i uče jedni od drugih.\n"Sljedeće godine CRS će navršiti 25 godina svog djelovanja u BiH i taj period je obilježen saradnjom sa vlastima na različitim nivoima, a na početku prevashodno pomažući povratak ljudi. Ono što smo naučili iz rada sa povratnicima jeste da oni, kao i svi građani BiH, za održivost moraju imati osigurane poslove i to je ono što CRS radi kroz projkt RAST, dakle na podršci razvoja takvih okruženja koja će promovirati i stimulirati nove prilike za zapošljavanje", naveo je D'Silva koji je izrazio zahvalnost primarnom donatoru projekta USAID-u koji je osigurao dva milijuna dolara za realizaciju ovog dvogodišnjeg projekta, kao i općinama i gradovima na njihovom financijskom doprinosu projektu.\nGovoreći o certificiranju po BFC standardu federalni ministar razvoja, poduzetništva i obrta Amir Zukić je rekao da se radi o važnom procesu s obzirom na to da je puno procedura vezanih za investiranje, a samim tim i razvoj upravo na razini lokalne zajednice.\n"Otklanjanjenjem barijera i stvaranjem povoljnijeg ambijenta na nivou općina i gradova zapravo stvaramo pretpostavke da osiguramo veći broj investitora, projekata i naravno radnih mjesta", istakao je Zukić.\nU okviru toga, kako je dodao, Federalno ministarstvo razvoja, poduzetništva i obrta je neko ko je učesnik u čitavoj ovoj mreži koja je dobila dodatni kvalitet time što se tu nalaze vladine i nevladine organizacije uz komorski sustav i razvojne agencije.\n"Tako na određeni način jednim sistemskim i sinergijskim djelovanjem stvaramo pretpostavke da se stvori povoljnije poslovno okuženje u općinama koje su se kandidirale i prošle ovaj proces", naveo je Zukić.\nNapomenuo je da su općine, koje su prošle proces, osjetile blagodeti Business Frendly certifikata, kao i investitori koji su ulagali u tim općinama.\n"Na ovaj način stvara se jedna zdrava konkurencija među općinama i mogućnost da one općine koje nisu ušle u ovaj proces, to učine i koliko je moguće prije stvore pretpostavke da i oni budu učesnici ovog projekta koji stvara pretpostavke za veća ulaganja i privlačenje potencijalnih investitora", rekao je Zukić, dodajući da 11 općina već posjeduje ove certifikate, te da je još šest općina u procesu certificiranja po BFC standardu.\nOpćina Jablanica jedna je od onih koje su intenzivnim radom u u posljednjih nešto više od godinu dana radili na onome što je, kako je kazao njen načelnik Salem Dedić, vjerovatno cilj svim općinama i gradovima u BiH, a to je da dobiju prestižni certifikat BFC općina i gradova sa dobrim poslovnim okruženjem.\n"Općina Jablanica je bogata sa prirodnim resursima i imamo jednu malu administraciju. Uz međunarodni certifikat ISO 9001: 2015 i certifikat po BFC standardima dokazujemo našu opredjeljenost da i u narednom periodu budemo prepoznatljivi za domaće i strane investitore", kazao je Dedić.\nJedan od kriterija koji je bio u ovoj aplikaciji, po njegovim riječima, jeste i to da dokažu da imaju ustrojene procedure i formirane službe i baze podataka koje omogućavaju investitorima da dobiju sve ono što ih interesira. Osim toga, uvedeli su i novi informacijski sustav koji omogućava da investitorima izdaju dozvole 48 sati nakon prikupljanja svih potrebnih dokumenata.\nGrad Doboj kao mnoge druge lokalne zajednice u BiH ispunjava niz obaveza u pomoći građanima i pgospodarstvu u traženju novih investitora. Kako je kazao Dragan Vasilić, savjetnik gradonačelnika Doboja, zahvaljući procesu BFC certifikacije unaprijedili su organizaciju njihovih jedinica, formirali ured za upravljanje razvojem, te ostvarili dobru suradnju s sektorom gospodarstva.\n"Naša želja je da sve naše organizacione jedinice u gradskoj upravi shvate da dobijanje BFC certifikata nije samo papir koji će nam koristiti da se pohvalimo, nego da budemo organizovaniji, da pružamo više usluga našim sugrađanima, ali očekujemo i od drugih lokalnih zajednice u BiH da ispune ove kriterije i da svi budemo prepoznatljivi i na usluzi privrednicima", dodao je Vasilić.\nGrad Prijedor je ranije dobio ovaj certifikat, a njegovi predstavnici danas su sudjelovali u diskusiji uime jednog od iskusnih gradova u ovom procesu.\n"Grad Prijedor je u proces ušao 2013. godine, a 2014. je dobio prvi BFC certifikat kao grad sa najboljim poslovnim okruženjem u jugoistočnoj Evropi zajedno sa Sanskim Mostom i zapravo smo bili pioniri ovog procesa. Prošle godine smo recertifikovani, a u decembru ove godine počinje proces za drugu recertfikaciju", rekao je Milenko Đaković, gradonačelnik Prijedora.\nU prethodnom periodu, po njegovim riječima, u Prijedoru je izgrađeno i pokrenuto oko 15 gospodarskih subjekata, koji nastavljaju sa razvojem, povećavanju kapacitete i otvaraju nova radna mjesta, a trenutno je u tih 15 firmi zaposleno oko 2.000 radnika.\nProgram certifikacije JLS u Jugoistočnoj Europi jedinstven je program za poboljšanje kvaliteta usluga i informacija koje jedinice lokalne samouprave nude gospodarstvenicima, investitorima i građanima. BFC SEE pruža jasne smjernice kako uspostaviti povoljno poslovno okruženje i kako primijeniti međunarodno priznate standarde pri uspostavi efikasne i transparentne lokalne administracije u cilju intenziviranja aktivnosti lokalnog ekonomskog razvoja.\nProjekt RAST podržava 17 jedinica lokalne samouprave da unaprjeđenjem svog djelovanja i jačanjem odgovornosti poboljšaju ekonomski razvoj i kvalitet života građana.\nOkrugli stol u Posavini – Nacrt Zakona o obrtu uFBiH\nGrant sredstva UNDP-a za MSP


Pohvale za Srbiju u Vijeću Evropske unije | Eurointegracije Vijesti | Al Jazeera\nPohvale za Srbiju u Vijeću Evropske unije\nSporazum o stabilizaciji i pridruživanju ostat će centar odnosa Evropske unije i Srbije na njenom putu ka članstvu u Uniji, saopćeno je u ponedjeljak navečer u Luksemburgu poslije prvog sastanka Vijeća za provedbu SSP-a, na kojem Srbiju predstavlja predsjednik Vlade Ivica Dačić.\nU saopćenju objavljenom poslije sastanka, EU ističe da je u kontekstu daljeg napretka Srbije ka EU važno da budu primijenjeni sporazumi od 19. aprila, kao i ostali postignuti tokom dijaloga Beograda i Prištine.\nVijeće je pohvalilo Srbiju za napredak na putu ka EU koji je postignut ove godine i pozdravilo napore Beograda u Prištine da se osigura provođenje lokalnih izbora 3. novembra na Kosovu.\nU saopćenju se ističe historijska važnost zaključaka Prvog sporazuma o principima normalizacije odnosa od 19. aprila i pozdravlja Sporazum o energetici i telekomunikacijama, postignut 8. septembra.\nVijeće za provedbu SSP-a ukazalo je da taj sporazum predviđa pravila za sveobuhvatnu saradnju Srbije i EU-a, naglasivši da će pomoći Srbiji da sprovede standarde EU-a u ključnim oblastima politike.\n“To će omogućiti Srbiji da svoje zakonodavstvo uskladi sa standardima EU-a, što će pokrenuti novi zamah u srpskoj ekonomiji i ekonomsku dobrobit za njene građane, kao i dodatne mogućnosti za kompanije iz EU”, ističe se u saopćenju.\nVijeće podsjeća na zaključke Evropskog vijeća od 28. juna i od 25. juna u kojima se pohvaljuju lideri dviju strana zbog napretka postignutog u dijalogu vođenom pod pokroviteljstvom EU-a.\nSSP je važan korak Srbije ka evropskim integracijama i osigurava širok okvir unutar kojeg će Brisel i Beograd intenzivirati saradnju po pitanju političkih kriterija, kao i približavanja u oblasti trgovine i prava, navodi se u saopćenju, prenosi agencija Srna.\nVijeće je podsjetilo da SSP, koji je stupio na snagu 1. septembra 2013. godine, pruža pravila za sveobuhvatno partnerstvo Srbije i EU-a, kao i da će on pomoći Srbiji u primjeni standarda EU-a u ključnim oblastima.\n“To će omogućiti Srbiji da uskladi zakonodavstvo sa standardima EU-a, stvarajući tako novi podstrek za privredu Srbije i ekonomsku dobrobit građana, kao i dodatne mogućnosti za kompanije EU-a”, navodi se u zajedničkom saopćenju.\nPrvim sastankom Vijeća za provedbu SSP-a predsjedavali su premijer Dačić i visoka predstavnica EU-a za vanjsku politiku i sigurnost Catherine Ashton.\nNa sastanku, koji je održan na marginama Ministarskog vijeća za vanjske poslove EU-a, učestvovali su i evropski komesar za proširenje Štefan Fule i ministar bez portfelja u Vladi Srbije zadužen za odnose sa EU-om Branko Ružić.\nEvropska komisija zabrinuta situacijom u BiH\nNedostatak rješenja za slučaj Sejdić-Finci sprečava Bosnu i Hercegovinu da napreduje na putu ka Evropskoj uniji.\nFule: Srbija korak bliže Evropskoj uniji\nUoči stupanja na snagu Sporazuma o stabilizaciji i pridruživanju, evropski komesar za proširenje ocijenio pozitivnim napore Srbije na putu ka EU.\nEP usvojio rezoluciju o Srbiji\nU rezoluciji pohvaljen napor Srbije da unutrašnjim reformama dostigne evropske standarde, a Evropskom vijeću se predlaže da Srbiji što prije dodijeli datum početka pregovora sa EU-om.


Dodik: Nije pošteno da se od Srba očekuju simpatije prema NATO-u\nNATO je dva puta bombardovao Srbe bez podrške Savjeta bezbjednosti UN i nije pošteno da se od Srba očekuje da simpatišu one koji su bacali bombe na njih, izjavio je srpski član Predsjedništva BiH Milorad Dodik za "Fajnanšel tajms".\nDodik je naglasio da je bombardovanje oblikovalo kolektivni osjećaj Srba prema Alijansi, te da su Srbi, kao i Rusi, sumnjičavi kada se radi o ulozi NATO-a u Evropi.\n"NATO je dva puta bombardovao Srbe bez podrške Savjeta bezbjednosti /UN/. To je oblikovalo kolektivni osjećaj Srba. Nije pošteno očekivati od nas da simpatišemo one koji su bacali bombe na nas", rekao je Dodik.\nDodik je istakao da njegova agenda nije povezana sa ruskom i da BiH treba da ostane neutralna usljed rastućeg straha od ruske invazije na Ukrajinu.\nPrema njegovim riječima, Zapad je ignorisao mišljenje Srba u BiH kada se radi o uočene opasnosti u multietničkim društvima i ograničavanju spoljnog uticaja, dok su predsjednik Rusije Vladimir Putin i premijer Mađarske Viktor Orban to prihvatili.\n"Saosjećam sa Rusijom, koja veruje da je njena bezbjednost nepovrediva i da treba da štiti svoju bezbjednost. Putin mi nikada nije rekao da moram bilo šta da uradim i uvijek je poštovao Dejtonski sporazum", naveo je Dodik.\nNa pitanje da li je spreman da ostvari svoje prijetnje u vezi sa povlačenjem Republike Srpske iz institucija na nivou BiH, Dodik je odgovorio potvrdno, rekavši da Srpsku ne treba olako shvatiti i da su Srbi ubijeđeni da su u pravu.\nDodik je, međutim, posebno naglasio da neće rizikovati izbijanje nasilja zarad sprovođenja zacrtanih ciljeva.\n"Ne želim rat. To nije naša agenda. Neću žrtvovati mir za status Republike Srpske", izjavio je Dodik.\nGovoreći o sankcijama koje su SAD uvele Dodiku zbog navodnog "podrivanja stabilnosti BiH", srpski član Predsjedništva odbacio je takve optužbe, uz napomenu da "secesija nije jedan od njegovih ciljeva".\n"Ukoliko nema sporazuma koji će zadovoljiti sve strane, postavlja se pitanje šta se onda dešava sa BiH. Ali nema plana za secesiju", napomenuo je Dodik.\nDodik je još jednom naglasio da BiH mora da zadrži granice ustanovljene Dejtonskim sporazumom i širu autonomiju za sva tri konstitutivna naroda u BiH, uz napomenu da se kasnije narušila ravnoteža moći i da je Bošnjacima omogućen veći uticaj.\n"Ustavne nadležnosti su se promijenile. Državnom nivou BiH data su neprikladna ovlašćenja. Nismo oduševljeni BiH i ona nam je nametnuta", rekao je Dodik.\nDodik je podsjetio na izjave zapadnih političara, koji govore da treba učiniti nešto što će se "svidjeti generacijama za 100 godina, nevezano za Dejtonski sporazum", te da im on govori da će BiH biti realistična i da "strani političari ne treba da zauzimaju strane, nevezano za svoj idealizam".\nPrema riječima srpskog člana Predsjedništva, Banjaluka prema Dejtonskom sporazumu, takođe, ima pravo da kontroliše javna sredstva, kao što je zemljište, te da originalni sporazum nije dao Sarajevu ovlašćenja nad vojnim, pravosudnim i fiskalnim pitanjima.\n"Kako onda mene prozivaju zbog toga što pokušavam da osiguram poštovanje /izvornog Dejtonskog/ sporazuma?", upitao je Dodik.\nGovoreći o kritikama Velike Britanije, nakon što je britanski ministar spoljnih poslova Liz Tras podržala američke sankcije u januaru, Dodik je naglasio da se Britanija vraća u BiH da govori o integraciji upravo nakon što je ta zemlja istupila iz EU. Dodik je upitao "da li to znači da London ima pravo na svoj stav, a Republika Srpska ne?"\nDodik je naglasio da će sankcije samo ojačati njega i SNSD pred izbore u oktobru.\n"Imaćemo ogromnu većinu. U nekim drugim mjestima, američke sankcije mogu pomoći obaranju političara. Ovdje, ako stranci žele da nekoga kazne ili diskvalifikuju – ta osoba samo dobije veću popularnost. Ja sam imao manju podršku prije /američkih/ sankcija nego sada", dodao je Dodik.


Brnabić: Saradnja dva fonda solidarnosti - Dnevni list Danas\nPočetna » Politika » Brnabić: Saradnja dva fonda solidarnosti\nBrnabić: Saradnja dva fonda solidarnosti\nPredsednica Vlade Srbije Ana Brnabić istakla je da je prva njena asocijacija, kada je pozvana na donatorsko veče, bila slika koridora 1992. godine kada je zbog njegove blokade 12 beba u Banjaluci umrlo zbog nemogućnosti dopremanja kiseonika.\n1Piše: DanasOnline 27. decembra 2017. 22.30\nCilj ovakvih akcija da se takve tragedije više nikada ne dogode.\nBrnabić je, na donatorskoj večeri „S ljubavlju hrabrim srcima“, kao dobar primer ukazala na veliku humanitarnu akciju „Bitka za bebe“, koja se pre nekoliko godina prelila iz Srbije u Republiku Srpsku kada je 33 inkubatora za prevremeno rođene bebe razmešteno od Banja Luke, preko Sarajeva i Brčkog, do Trebinja i Prijedora.\n„Građani Srbije i Republike Srpske do sada su mnogo puta pokazali humanost i da razumeju probleme drugih i verujem da će Fond solidarnosti Republike Srpske za lečenje obolele dece u inostranstvu biti jednako uspešan kao Budžetski fond Republike Srbije za lečenje oboljenja koje se ne mogu uspešno lečiti u Srbiji“, rekla je Brnabić.\nKako je objasnila, od osnivanja Budžetskog fonda u Srbiji 2014. do danas je utrošeno skoro četiri miliona evra za lečenje i preglede 68 dece u inostranstvu, za 134 dijagnostike, kao i za dolazak stranih stručnjaka koji su na našim klinikama operisali 17 pacijenata.\n„U toku je odlazak desetoro dece obolele od cerebralne paralize u zdravstvenu ustanovu u Istanbul, dok na Univerzitetskoj dečijoj klinici trenutno boravi ekspert iz Rusije koji će operisati troje dece“, navela je Brnabić.\nPrema njenim rečima, lečenje SMS porukama i humanitarnim fondovima nisu rešenje, ali jesu deo rešenja.\n„Sigurna sam da ova naša dva fonda mogu uspešno da sarađuju u budućnosti. Na nama ostaje da ukazujemo na potrebu obnove dobročinstava, da odajemo priznanja onima koji nastoje, na najbolje moguće načine, da pomognu onima kojima je pomoć potrebna. Svakoga dana moramo da činimo sve da spasavamo svaki život koji je ugrožen bolešću“, zaključila je predsednica Vlade Srbije.\nKoncert povodom donatorske večeri se održava prepunoj dvorani Borik, a nastupaju domaći i regionalni muzički izvođači- One tri, Vanja Mišić, Tropiko bend, Saša Kovačević, Željko Joksimović, Željko Samardžić, Miroslav Ilić, Dejan Petrović i Big bend.\nFondu solidarnosti za dijagnostiku i lečenje oboljenja, stanja i povreda dece u inostranstvu biće uplaćeno 400.000 KM iz kabineta predsednika Republike Srpske. I grad Banjaluka je podržao akciju sa 5.000 KM, a gradonačelnik Igor Radojičić će se tokom donatorske večeri u okviru kol-centra javljati na pozive na humanitarni broj.\nVlada Srbije donela je zaključak da na račun Fonda solidarnosti bude uplaćeno 250.000 evra.\nPredsednica Vlade Republike Srpske Željka Cvijanović izrazila je večeras zahvalnost premijerki Srbije Ani Brnabić za podršku koju RS dobija od Vlade i predsednika Srbije za realizaciju važnih infrastrukturnih projekata u opštinama RS.\n„To je stvar sa kojom ćemo nastaviti i u budućnosti. Nama je uvek važno da imamo prisustvo Srbije preko naših funkcionera i do sada je to bilo tako kada su u pitanju ovako važne stvari – dan kada mobilišemo svu našu javnost, kada hoćemo da pokažemo silidarnost, da kažemo da smo svi zajedno uz one kojima je potrebna pomoć“, rekla je Cvijanović večeras u Banjaluci novinarima, posle sastanka sa premijerkom Srbije Anom Brnabić.\nMislim da je najljepši događaj kada imamo priliku da zajedno uradimo i da pozovemo sve da budu solidarni, dodala je Cvijanović.\nOna je izrazila je i veliko zadovoljstvo da ima priliku da ugosti predsednicu Vlade Srbije.\n„Mislim da je ovo kruna nekih naših razgovora na koji način da zajedno kao Vlade učestvujemo i u ovakvim aktivnostima koje su humanitarnog karaktera, a ne samo u onim aktivnostima koje doživljavamo kao redovne dnevne poslove“, istakla je Cvijanović.\nAna Brnabić, zeljka cvijanovicBanjaluka\n28. decembra 2017. u 09.37\nTip krajnji levo na slici, snimi dužinu rukava.


Keri i predsednik Avganistana Gani, danas u Kabulu\nAmerički državni sekretartokom nenajavljene posete i susreta sa avganistanskim liderima, izjavio da bi učešće Talibana u mirovnom procesu moglo da pomogne da se okončaju nasilje i patnja, koju narod Avganistana trpi svih ovih godina ratovanja...\nSAD i Avganistan pozvale su Talibane da se vrate mirovnim razgovorima sa avganistanskom vladom.\nAmerički državni sekretar Džon Keri, koji je danas nenajavljeno doputovao u Kabul, gde se sastao sa avganistanskim liderima, izjavio je da bi učešće Talibana u mirovnom procesu moglo da pomogne da se okončaju nasilje i patnja koju narod Avganistana trpi svih ovih godina ratovanja.\nNa zajedničkoj konferenciji za novinare, Keri i predsednik Avganistana Ašraf Gani govorili su o brojnim pitanjima, uključujući i predstojeći NATO samit u Varšavi u julu, na kojem će se analizirati status avganistanskih snaga bezbednosti, ali i konferenciju o pomoći namenjenoj razvoju te zemlje, koja je planirana za kasnije ove godine u Briselu.\nAmerički predsednik Barak Obama najavio je da planira da smanji broj američkih vojnika u Avgansitanu sa sadašnjih 9.800 na 5.500 do sledeće godine, ali neki novi medijski izveštaji nagoveštavaju da bi taj plan mogao da se odloži. Keri je rekao da će se Obama konsultovati sa američkim vojnim komandantima u Avganistanu pre nego što donese konačnu odluku o smanjenju broja vojnika.\nRanije danas, Keri i avgansitanski šef diplomatije Salahudin Rabani predsedavali su sastankom bilateralne komisije, koju su dve zemlje osnovale kako bi se pomogao posleratni razvoj u Avganistanu i stvorila "snažna, stabilna, demokratska i samostalna država".\nRabani je izjavio da njegova vlada čini sve da unapredi mir i pomirenje, ali da ti napori neće biti "plodonosni" ukoliko i Taliban ne sedne za pregovarački sto.\n"Verujemo da međunarodna zajednica može da pomogne u ohrabrivanju ključnih aktera u regionu da ubede Taliban da se uključi u direktne pregovore sa avganistanskom vladom", dodao je Rabani.\nPodrška naporima koji bi mogli da dodvedu do nastavka mirovnih razgovora između avganistanske vlade i Talibana je jedna od ključnih stvari za Kerija, koji se tokom današnje jednodnevne posete sastao i sa najbližim saradnikom predsednika Ganija Abdulom Abdulom.\nDrugi cilj Kerijeve posete je da iskaže postojanu američku podršku vladi nacionalnog jedinstva u Avganistanu, u trenutku, kada prema istraživanjima javnog mnjenja, čak 80 odsto građana nije zadovoljno njenim radom.\nPre Kabula, Keri je juče takođe nenajavljeno boravio u Bagdadu, a iz Avganistana ide za Japan, gde će prisustvovati ministarstkom sastanku Grupe 7 i posetiti spomenik žrtvama Drugog svetskog rata.\nBezednost regiona u fokusu razgovora


Obilježena 24. godišnjica od masakra i stradanja devet sugrađana u ulici Žrtava fašizma | Vlada Kantona Sarajevo\nObilježena 24. godišnjica od masakra i stradanja devet sugrađana u ulici Žrtava fašizma\nDelegacija Kantona Sarajevo položila je danas cvijeće na mjesto masakra u ulici Žrtava fašizma u naselju Otoka, u znak sjećanja na ubijene sugrađane. Na ovo mjesto, prije 24 godine, sa agresorskih položaja iz Nedžarića ispaljene su tri granate od čijeg je eksplozivnog dejstva smrtno stradalo devet a teže i lakše ranjeno 38 Sarajlija.\nSamo dan ranije, sa istih položaja neprijateljske vojske, ispaljeni su projektili koji su ubili učiteljicu Fatimu Gunić i troje njenih učenika tokom održavanja nastave na Alipašinom polju. Ali, kako je istaknuto ovom prilikom, ti kobni 09. i 10. novembar 1993. godine nisu bili iznimka jer su agresori tokom cijelog perioda opsade Sarajeva sistematski ubijali djecu i civile Sarajeva.\n"Kako drugačije tumačiti te monstruozne nakane i ubijanja civila dok su čekali u redovima za hljeb i vodu, ubijanja djece na sankanju i tokom igre, te u brojnim drugim situacijama. Danas smo se ovdje okupili radi naših ubijenih sugrađana i to ćemo činiti i narednih godina, ali i da opomenemo kako se ovakvo zlo više nikada i nikome ne bi ponovilo", navela je u obraćanju prisutnima predstavnica Kantona Sarajevo Nihada Čolić.\nNa mjesto njihove pogibije cvijeće su položile i porodice i rodbina, delegacije Grada i Općine Novi Grad, predstavnici Udruženja roditelja ubijene djece opkoljenog Sarajeva 1992 – 1995. godina i Mjesne zajednice Otoka, te učenici i nastavno osoblje OŠ "Mehmedalija Mak Dizdar".


Vesti online / Vesti / Ex YU / "Pao" balkanski kralj kokaina (u prodavnici veša)\nSrna, Vijesti A\nPodgoričanin Luka Dacić (47) uhapšen je u tržnom centru u Trstu zbog sumnje da je koordinirao transportom droge i posredovao balkanskim organizacijama koje se bave švercom kokaina.\nPodgoričanin Luka Dacić uhapšen u tržnom centru u Trstu (Foto: Ilustracija)\nKako prenose crnogorski mediji, Dacić je ranije, u odsustvu, osuđen na sedam godina zatvora i kaznu od 68.000 evra. On je uhapšen sa falsifikovanim dokumentima u prodavnici veša dok je bio u društvu sa Slovencem.\nKako pišu podgovričke "Vijesti", "u momentu hapšenja Dacić je bio elegantno obučen, a kod sebe je imao lažna dokumenta".\nU septembru 2011. sud u Milanu je izdao nalog za njegovo hapšenje, a nakon što je oktobra iste godine označen kao begunac, usledila je i međunarodna poternica, izdata 2012. U međuvremenu je Dacić prvostepeno optužen na sedam godina zatvora i 68 hiljada evra kazne.\nPrema nalazima italijanskih istražnih organa, Dacić je godinama bio značajno ime u međunarodnom švercu droga, a organizovao je pojedinačne pošiljke koje su se merile u desetinama kilograma.\nU okviru istrage otkrivena je švercerska ruta kojom je droga putovala preko Trsta i regije Frijuli Venecija Đulija do glavnih čvorišta u Lombardiji (Milano, Breša)...\nPrema optužnici, Luka Dacić je, zajedno sa još četvoricom organizovao uvoz šest kilograma kokaina sa Balkana. Dvojica njegovih kolega je uhvaćeno 2009. u Zagrebu, kada je u njihovim kolima pronađeno 12 paketa od po pola kilograma droge.\nDacić je prema nalazima istrage bio desna ruka glavnog slovenačkog švercera droge Aleksandra Ferka. Ali je otkriven plan da se u Luku Trst doveze 200 kilograma kokaina, pišu "Vijesti".\nSVET Balkanski bosovi vladaju iz džungle\nHRONIKA BG: Brazilac uhapšen zbog šverca 8,5 kg kokaina


Banke postoje oko 300 godina i prošle su kroz različite transformacije, tako da one neće nestati. S druge strane, imate primer kompanije „Kodak“, koja nije htela da se promeni i onda je nestala. Mislim da su sve banke prihvatile transformaciju i digitalizaciju kao nešto što mora da se desi.\nRobinhood aplikacija za mobilnu trgovinu je za prvu seriju korisnika svoje platforme od 22. februara omogućila trgovanje bitkoinom i ethereumom bez plaćanja dodatnih troškova i naknada.\nAnonimni ulagač kupio 400 miliona vredne bitkoine\nKupi na veliko ili ne kupuj uopšte, očigledno je moto jednog misterioznog investitora, koji je kupio bitkoine u vrednosti od oko 400 miliona dolara.\nŠef odseka za investicije “Dojče banke” Markus Miler izjavio je da bi propisi, koji će regulisati kriptoinvesticije, mogli da budu usvojeni u narednih pet do deset godina.\nGrađani Kine i dalje investiraju u tržište kriptovaluta uprkos strogoj zabrani vlade.\nNajveća banka u Skandinaviji zaposlenima zabranila posedovanje bitkoina\nDanski organi, koji štite radna i finansijska prava zaposlenih, pokrenuli su pravnu akciju protiv banke “Nordea”, nakon saopštenja da će svojim zaposlenima do kraja februara uvesti zabranu posedovanja bitkoina.


Ranego | Novosti\nKompanija ZEPTER je pre nekoliko dana u sali RANEGO Laćarak organizovala koktel za svoje zaposlene iz firme Novi drvni kombinat i tom prilikom prezentovala prisutnima paletu svojih proizvoda iz oblasti zdravstva, ugostiteljstva i kozmetike.\nPrisutni su imali prilku da se upoznaju sa novinama kada su u pitanju Zepter proizvodi i da se opuste i uzivaju u hrani i piću koje je osoblje sale RANEGO spremilo specijalno za tu priliku.\nZepter International je multinacionalna kompanija koja proizvodi, prodaje i distribuira ekskluzivne, visokokvalitetne proizvode, uglavnom putem direktne prodaje, kao i u sopstvenim prodajnim salonima.\nNekoliko podataka o kompaniji ZEPTER: (Nap. tekst preuzet sa www.zepter.rs) O nama KVALITET, STIL I VREDNOST\nZepter International je multinacionalna kompanija koja proizvodi, prodaje i distribuira ekskluzivne, visokokvalitetne proizvode, uglavnom putem direktne prodaje, kao i u sopstvenim prodajnim salonima. Od svog osnivanja, Zepter nastoji da poboljša kvalitet života ljudi širom sveta, time što će postati deo njihovog svakodnevnog života. Zepter grupa je uspešno proširila svoje poslovanje i na oblasti finansija i osiguranja.\nUspehu kompanije Zepter ne doprinose samo dugoročna vizija, vrhunski kvalitet i inovativnost proizvoda, već pre svega, prodajna mreža sa više od 130.000 reprezentanata širom sveta. Kompanija je ponosna na ogroman broj izvanredno obučenih menadžera prodaje i konsultanata koji nadahnuto i motivisano šire misiju zdravlja i lepote.\nKompanija poseduje 7 fabrika, smeštenih u Nemačkoj, Italiji i Švajcarskoj i više od 320.000 m2 poslovnog prostora na najboljim lokacijama u metropolama širom sveta.\nViše od 65.000.000 ljudi godišnje poseti neku od Zepter prezentacija, bilo u prestižnim i ekskluzivnim prodajnim salonima ili u domovima kupaca.\nČinjenica da je tokom proteklih nekoliko veoma uspešnih decenija, kompanija Zepter stekla više od 80.000.000 zadovoljnih korisnika i da je prodato više od 760.000.000 proizvoda, dokazuje da ime Zepter uvek znači:\nI TRAJNU VREDNOST\nMi organizujemo za Vas svadbe, punoletstva, krštenja, sindikalne i kompanijske ručkove i večere kao i sve druge vrste slavlja.


Radulović za Užičku nedelju: Prilika da se Vučiću da otkaz - Dosta je bilo\nVečeras UŽIVO: Vi pitate, Branka St...\nPrenosimo intervju koji je Saša Radulović dao za „Užičku nedelju“.\nSaša Radulović, predsednički kandidat grupe građana „Dosta je bilo!“ u petak, 24. marta, obilaskom zapadne Srbije, posetio je Užice. Izašao je iz autobusa, uzeo svoje novine i krenuo da ih deli i razgovara sa građanima. Od stola do stola u letnjim baštama na trgu, u šetnji glavnom ulicom do pijaca građani su ga zaustavljali, pitali, a neki su tražili da se fotografišu sa njim, radili selfije, a gospođe su mu delile komplimente kako je zgodan i lepši u prirodi, nego na televiziji.\n„Obilazim celu Srbiju ovim autobusom. Bili smo na jugu Srbije, istoku i sada obilazimo zapadnu Srbiju i Šumadiju, a nakon toga Vojvodinu. Svugde ljudi jako teško žive. Ono što mi je iznenađenje ovde da ima živosti, ima ljudi na ulicama, što sam isto video u Kraljevu, a u nekim drugim opštinama i gradovima kao što su Donji Milanovac, Majdanpek, potpuno su prazne. Ali, svuda je ista priča. Građani kažu da su odsutali od politike, ne veruju da išta može da se promeni. Mi moramo da pokušamo da im objasnimo da veruju da može da se promeni sve. Ako ostanu kod kuće i ne glasaju, to je garant da se ništa neće promeniti i biće još pet godine mraka, a zamislite to je 2022. godina“, rekao je Radulović.\nNa pitanje zašto građani da glasaju za njega, on kaže:\n„Iza sebe imamo pet godina katastrofalne politike Aleksandra Vučića, politike koja je otela penzije, smanjila plate, pretvara Srbiju u zemlju jeftine radne snage, partijsko zapošljavanje uništava zemlju i košta nas preko milijardu evra i najgori dolaze na čelo svih institucija, stranim investitorima plaća ogromne subvencije, i to je nešto što moramo da promenimo. Ovo nisu samo izbori za predsednika, jer nakon što pobedim, odmah ćemo imati i pad vlade i parlamentarne izbore, i priliku da uvedemo red u Srbiji. Imam energiju, imam znanje i iskustvo, i odlučnost da uvedem red u Srbiji. Dok sam bio ministar uvodio sam red, nisam uzeo dinar, niti sam dao kome da ukrade dinar. Posle četiri meseca borbe sa Vučićem, dao sam otkaz, jer sam video da ne mogu tako da radim. Krenuo sam od nule da gradim političku organizaciju, da bi bez pravljenja koalicije i ulaska u vlast dobili poverenje građana i uveli red. Dakle, nismo svi isti – neki odu od fotelja kada ne mogu da urade što je u interesu građana Srbije, naveo je Radulović..\nOn je ponovio da su građani digli ruke, da su apatični i misle da ne može da se promeni, da su svi političari isti.\n„Činjenica je da su se političari u prethodnim godinama tako ponašali. Uglavnom se radi o neostvarenim ljudima, koji su ušli u politiku da bi se ostvarili. Mi smo pokret pristojnih ljudi, koji su se ostvarili pre nego što su ušli u politiku i hoćemo da uvedemo red. Aleksandar Vučić je primer tog partijskog parazitskog sistema, bez ijedne godine radnog staža. Srbija je jedna bogata zemlja, zemlja u kojoj bi moglo lepo da se živi, novca ima, samo se troši na stvari koje nisu važne građanima Srbije. Na izborima građani imaju priliku da Vučiću daju otkaz“, rekao je Radulović.\nNa pitanje hoće li biti drugog kruga, predsednički kandidat „Dosta je bilo!“ kaže da će ga biti.\n„Mislim da će biti drugog kruga. Pre nego što sam ušao u trku, bilo je tesno, iako je Vučić izgubio oko pola miliona glasača od aprila prošle godine do danas, i ima podršku od oko 1,8 miliona ukupno. Veliki broj tih glasača je otišao u apstinente i veruju da ne može ništa da se promeni. Tama je najveća pred zoru. Mislim da se nešto dešava, vidim to na ulicama u razgovoru sa ljudima i osećam da će doći do promena. Cilj u prvom krugu je velika izlaznost, da dođem do drugog kruga, a u drugom krugu ću pobediti Aleksandra Vučića. I pored ovih nameštenih istraživanja javnog mnjenja, mi stojimo jako dobro i imam velike šanse da uđem u drugi krug. Međutim, ako neko drugi trči bolju trku od mene i zadobije poverenje građana, uđe u drugi krug, ja ću ga u drugom krugu podržati. Isto tako očekujem, ako ja uđem u drugi krug, da oni mene podrže. Uspeh je blizu i građani treba da poveruju da može da se nešto promeni i to ovog puta sa olovkom, za razliku od devedesetih godina i Miloševića iza koga je stajala vojska i policija. Danas Vučića ni vojska, ni policija ne podnosi, ima samo medije koje kontroliše, posebno RTS, preko koga se truju građani Srbije, koji vide svoje novčanike i frižidere prazne, a sa RTS dolazi informacija kako Srbiji ide dobro. Svima u Srbiji ide loše, da zaista imamo jednu izuzetno lošu vlast koja ne zna šta radi, imamo čoveka koji se gurao da bude predsednik Vlade i da vodi državu, i pokazao da je potpuno nesposoban. Ovo je sada prilika da mu daju otkaz i da ga pošalju na biro za zapošljavanje. „Izađite i glasajte, možete sve da promenite ovog puta olovkom“, poručio je Radulović građanima.\nOznakeIzbori Izbori 2017 Užice


Otkazana utakmica košarkaša Zvezde i Asvela | Novine Toronto\nOtkazana utakmica košarkaša Zvezde i Asvela\nUtakmica košarkaša Crvene zvezde i Asvela u četvrtom kolu Evrolige otkazana je pošto su brojni igrači francuske ekipe zaraženi korona virusom.\nUtakmica je trebalo dase odigra u dvorani "Astrobal" u Lionu u četvrtak od 20.45, a nakon zvanične informacije koju je klub dobio od Evrolige, prvi tim i stručni štab neće putovati u Francusku planiranim letom u 18 časova, navodi se u saopštenju na sajtu Zvezde.U zvaničnom dopisu Evrolige, između ostalog se navodi da se "meč otkazuje zbog velikog broja pozitivnih na korona virus i nemogućnosti da ekipa Asvela obezbedi minimalnih osam igrača za meč".\n"KK Crvena zvezda shvatajući težinu situacije u kojoj se nalazi celokupna evroligaška porodica i svi klubovi u takmičenjima pod okriljem Evrolige, izražava veliko žaljenje zbog nemogućnosti da na terenu odmeri snage sa sportskim prijateljima iz Liona, ali kao i svi u vreme pandemije prednost daje bezbednosti i očuvanju zdravlja ljudskih života", navodi se u saopštenju.\nZvezda je poželela brz oporavak svim igračima, stručnom štabu, članovima menadžmenta Asvela koji su pozitivni korona virus i izrazila je nadu skorom viđenju sa sportskim rivalima iz Liona, na terenu u mnogo boljim okolnostima.\nNije poznato kako će se registrovati utakmica, pošto mora da se otvori disciplinski proces.\nRanije danas Evroliga je registrovala dve utakmice Zenita iz Sankt Peterburga službenim rezultatom 0:20, pošto ruski klub nije odigrao mečeve protiv Baskonije i Valensije. Zenitnije mogao da obezbedi minimalnih osam igrača, nakon što je u ekipi veliki broj zaraženih korona virusom.


Press Online :: Društvo :: Spremite se za NAGLO ZAHLAĐENJE: Temperatura preko noći pada za čak 15 stepeni, stižu i pljuskovi, evo i TAČNO KADA\nSpremite se za NAGLO ZAHLAĐENJE: Temperatura preko noći pada za čak 15 stepeni, stižu i pljuskovi, evo i TAČNO KADA\nPreporuka svim stanovnicima naše zemlje je da uživaju u poslednjim sunčanim i toplim danima, jer vreme koje nam dolazi, neće prijati baš svakom. Tokom današnjeg i sutrašnjeg dana, temperatura će se kretati oko 30. podeoka, a već u noći između srede i četvrtka uslediće naglo zahlađenje, sa čak 10 stepeni razlike, propraćenih kišom.\n- Uveče i tokom noći u severnim i zapadnim predelima naoblačenje s kišom, lokalnim pljuskovima, grmljavinom i osetnim padom temperature, koje će se u četvrtak ujutru i pre podne proširiti i na ostale predele Srbije - stoji u saopštenju RHMZ-a.\nPoslednji pozdrav letu\nTokom današnjeg dana, i u velikom delu sutrašnjeg, očekuju nas sunčani i topli intervali. Danas će se temperatura kretati od 25 do 29 stepeni širom Srbije, a u Beogradu će dostići 27. podeok.\nTemperatura tokom današnjeg dana\nVeć sutra, stiže prvi nalet lošijeg vremena, pa će tako, tokom celog dana biti mestimično oblačno. Ipak, veoma visoke temperature će biti u toku dana, očekuje se da će se one kretati od 26 do 30 stepeni. U prestonici će se kretati oko 29 stepeni.\nVreme u naredna dva dana u Beogradu, Novom Sadu i Nišu\nU noći između srede i četvrtka doći će do naglog pada temperature i lokalnih pljuskova, koji će se zadržati do petka širom Srbije.\nStiže hladnije vreme\nOblačno i osetno hladnije vreme koje nas očekuje u četvrtak, iako većini neće prijati, nije neuobičajeno za ovo doba godine.\n- Promena će uslediti sutra naveče, u noći između srede i četvrtka. Temperatura će se kretati od devet do 15 stepeni. A na vrhu Kopaonika će biti moguća i pojava snega - rekao je za "Blic" Marko Čubrilo, profesor geografije, ali i veliki zaljubljenik u meteorologiju.\nIpak, olakšavajuća okolnost je da će nakon sumornog četvrtka, uslediti opet sunčano, ali osetno hladnije vreme. Jutranje temperature biće oko 7 stepeni Celzijusa.\nVreme u Srbiji u petak\nU petak će u većini Srbije biti sunčano i suvo, a temperatura će se kretati stepen do 19 stepeni. U prestonici će se kretati u intervalima od devet do 15 stepeni.\nPrethodni vikend s visokim temperaturama i sunčanim vremenom, bio je pravo olakšanje nakon kišovite nedelje.\nIpak, on je bio poslednji vikend sa letnjim temperaturama. U subotu, u većini Srbije postojaće mogućnost za kratkotrajnu kišu, dok će nedelja proći bez padavina.\n- Što se tiče "letnjih temperatura" za sada se one više ne mogu očekivati. Da li će biti "miiholjskog leta" ostaje da se vidi, ali ono sigurno neće uslediti pre 10. oktobra. Ovakve temperature, od 15 stepeni jesu prosečne temperature za početak oktobra - rekao je Čubrilo.\nNajniže i najviše temperature u subotu po gradovima\nU Beogradu će u subotu biti maksimalnih 19 stepeni, dok će u Novom Sadu ona iznositi 18, a u Nišu će biti za tri stepena toplije.\nNajniže i najtoplije temperature po gradovima u nedelju\nNajtopliji grad biće Negotin sa 23 stepena, dok će najhladnije biti na Kopaoniku, sa svega stepen iznad nule.\nSve do utorka očekuje se ovakvo vreme, kada će uslediti postepeni porast temperature.\nZahlađenje stiže sa Arktika\nKako prenose hrvatski mediji, polarna hladnoća stiže sa Arktika, koja je već krenula prema centralnoj Evropi. Očekuje da će ovo zahlađenje stići krajem nedelje i doneti temperature za oko 10 stepeni niže od proseka za ovo doba godine.


Peković precrtao Džikića? - Dnevni list Danas\nPočetna » Sport » Peković precrtao Džikića?\nTrener Partizana izvesno na kraju sezone odlazi iz kluba\nPeković precrtao Džikića?\nŠta se zaista dogodilo na kraju meča između Partizana i Vršca na startu Mozzart Superlige teško je tačno utvrditi, ali je izvesno da su strasti u timu poprilično uzavrele pred večiti derbi u drugom kolu.\n0Piše: N. M. 24. aprila 2017. 12.30\nIziritiran lošim izdanjem saigrača, kapiten Novica Veličković navodno je u svlačionici ušao u verbalnu raspravu sa Aleksandom DŽikićem, posle čega je trener crno-belih ponudio ostavku, kao jednu od opcija izlaska iz očigledne krize. Uobičajeno, kada su ovakve priče u pitanju, u klubu su svi blagovremeno zatvorili sva vrata i sve prozore, čime su samo pojačali nagađanja vezana za novu ponudu ostavke, druge po redu, od strane Aleksandra DŽikića u toku takmičarske godine. Iako je za poverovati da se tako nešto ipak neće desiti na dva meseca do kraja sezone, šanse da DŽikić ostane trener Partizana i naredne takmičarske godine ravne su verovatnoći da Čikago Bulsi ove sezone osvoje titulu u NBA ligi.\nKao čovek i stručnjak izraženog ega, DŽikić od početka priprema za takmičarsku 2016/17 nije bio zadovoljan mnogim stvarima, počevši od limitiranog budžeta za plate igračima (do milion evra), pa sve do odluke kluba da nakon prisustva žrebu za grupnu fazu Evrokupa, promeni odluku i odluči se za igranje u FIBA Ligi šampiona. Nakon promene evropskog kursa DŽikić je prvi put ponudio ostavku smatrajući, opravdano, da je time klub brknuo prst u oko Đordija Bertomeua, prvog čoveka Evrolige. Nikola Peković, predsednik Partizana, tada je javno podržao trenera DŽikića, uveravajući javnost da je pomenuta odluka bila jedina moguća u datim okolnostima.\nIako osvajanje trofeja nije bilo označeno kao imperativ, ispadanje u polufinalu plej-ofa ABA lige od Cedevite, kao i određene greške prilikom angažovanja DŽamonta Gordona, odnosno nemanje nikakvog igračkog benefita od strane Frenka Robinsona, očigledno su promenili klimu u klubu i doveli do toga da DŽikić više ne oseća podršku rukovodstva u istoj meri nalik onoj na startu sezone. Sam prekid saradnje sa Robinsonom, koji je bio upravo izbor DŽikića, u intermecu između kraja ABA lige i početka Superlige, bio je još jedan „znak pored puta“ da je potencijalni „raskid ljubavi“ na pomolu.\nVrlo loš nastup protiv Vršca doveo je do izvesnog izliva nezadovoljstva kapitena Veličkovića, koji je više puta tokom sezone ponavljao da igrački Partizan nije sposoban da smanji oscilacije tokom utakmica i da prečesto improvizacijama nadoknađuje brojne nedostatke u napadu. Ako se uzme u obzir da će Partizan na leto iz temelja renovirati tim i da će sastav usko zavisiti od toga hoće li uprava uspeti da omekša i ubedi Bertomeua da klubu omogući takmičenje u Evrokupu, jasno je da DŽikić neće imati velike šanse da bude idejni predvodnik novog projekta.\nPartizan – Vršac 86:76\nSpartak – Crvena zvezda 54:89\nDinamik – Borac 64:75\nFMP – Mega 90:70\naleksandar dzikic, partizanBeograd


Izvoz 7,7 milijardi, a uvoz 9,9 milijardi evra\n31/08/2016 | 20:43\nVrednost izvoza robe iz Srbije u prvih sedam meseci 2016. godine iznosila je 8,5 milijardi dolara, što je rast od devet odsto u odnosu na isti period prošle godine, saopštio je Republički zavod za statistiku.\nU prvih sedam meseci u Srbiju je uvezeno robe u vrednosti od oko 11 milijardi dolara, ili 9,9 milijardi evra, a to je za 5,2 odsto više nego u istom periodu prethodne godine.\nSpoljnotrgovinska robna razmena bila je najveća sa zemljama sa kojima Srbija ima potpisane sporazume o slobodnoj trgovini. Zemlje članice Evropske unije čine 65,2 odsto ukupne razmene, a drugi po važnosti partner su zemlje CEFTA sporazuma, sa kojima Srbija ima suficit od 1,1 milijardi dolara.\nRejting ove članice EU na nizbrdici


Počela izgradnja kanalizacione mreže na Paliću - YU ECO RTV\nNaslovna / Društvo / Počela izgradnja kanalizacione mreže na Paliću\nGoran 26 августа, 2019\tDruštvo 1 komentar 137 Pregledi\nDanas su počeli radovi na izgradnji kanalizacione mreže u naselju Palić, rečeno je na konferenciji za medije u prostorijama SVM-a. Izvođač radova je građevinsko preduzeće “Graditelj NS” iz Novog Sada, a izgradnja kanalizacione mreže na Paliću finansira se iz donacijskih sredstava Vlade R. Nemačke preko KfW banke, a u okviru projekta „Zaštita biodiverziteta jezera Palić i Ludaš““.\nU naselju Palić u naredih 8 meseci biće izgrađeno ukupno 15km kanalizacione mreže, kao i 5km potisnog voda kojim će se otpadna voda iz ovog naselja transportovati do gradskog prečistača. Danas je započela izgradnja kanalizacije u Kozaračkoj, a radovi će trajati do kraja meseca, potom u Nikole Tesle gde će se raditi do 7. septembra, u Partizanskoj će radovi biti završeni 10. septembra, u Jezerskoj će trajati do sredine idućeg meseca, u Sutjeskoj do 25. septembra. U okviru prve faze kanalizacija će se graditi i u Marka Oreškovića na ukrštanju sa Ulicom Lopudska, a ovi radovi će trajati do 25. septembra. Po okončanju radova u ovim ulicama, oni će se nastaviti u drugim delovima naselja, a iz JKP “Vodovod i kanalizacija” procenjuju da će prva priključenja domaćinstava na kanalizacionu mrežu biti realizovana početkom naredne godine.\nIz mesne zajednice navode da su zadovoljni zbog toga što su počeli radovi na izgradnji kanalizacione mreže, koju meštani Palića sa nestrpljenjem očekuju. Kako će tokom izvođenja radova dolaziti do obustave saobraćaja u delovima ulica u kojima će se graditi kanalizaciona mreža, odnosno saobraćaj će se odvijati putem susednih ulica iz mesne zajednice mole građane za razumevanje i strpljenje.\nUkupna vrednost projekta „Zaštita biodiverziteta jezera Palić i Ludaš” je 6,5 miliona evra, a od toga 67 odsto sredstava namenjeno je izgradnju kanalizacione mreže na Paliću.\nPrethodna Počeo projekat „Škole bez otpada“\nSledeća Info blok 26.08.2019.\nPingback: Projekat od 6,5 miliona evra: Počela izgradnja kanalizacione mreže na Paliću – online news Srbija


Crna Gora očekuje nižu stopu rasta BDP-a u odnosu na 2018. - Svet - Dnevni list Danas\nPočetna » Svet » Crna Gora očekuje nižu stopu rasta BDP-a u odnosu na 2018.\nCrna Gora očekuje nižu stopu rasta BDP-a u odnosu na 2018.\nCrnogorska ekonomija bi u ovoj godini, posle visokog prošlogodišnjeg rasta, trebalo da ostvari nešto nižu stopu, od 3,5 odsto, usled jakog baznog efekta, saopštio je viceguverner Centralne banke (CBCG), Nikola Fabris.\n0Piše: FoNet 11. januara 2019. 15.21\n„Naša prognoza je da će stopa rasta bruto domaćeg proizvoda (BDP) u ovoj godini iznositi oko 3,5 odsto“, rekao je Fabris u intervjuu agenciji Mina biznis.\nPrema njegovim rečima, sektori za koje CBCG očekuje da će biti nosioci ekonomskog rasta u ovoj godini su turizam, energetika i građevinarstvo, dominantno usled nastavka gradnje autoputa, turističkih i energetskih objekata.\nCBCG, kao barijere sa međunarodnog tržišta koje bi se indirektno mogle odraziti na crnogorsku ekonomiju, vidi potencijalno povećanje ključnih referentnih kamatnih stopa koje mogu otežati zaduživanje i refinansitranje obaveza, kao i prisutne geopolitičke tenzije, odnosno usporavanje svetske trgovine usled prisutnih tenzija između SAD i njihovih glavnih trgovinskih partnera.\n„Što se domaćeg okruženja tiče, nepotpuno sprovođenje fiskalne konsolidacije, koja je teška i veoma zahtevna, moglo bi predstavljati potencijalnu barijeru. Takođe, neophodno je da se dinamika realizacije investicija održi na istom nivou ili, još bolje, ubrza“, smatra Fabris.\ncrna gora, ekonomija, privredni rastPodgorica\nVazdušni saobraćaj sa Podgoricom normalizovan


Zelenski: Granatiranje obdaništa u Donbasu velika provokacija - mojKontakt portal - Radio Televizija Kontakt\nZelenski: Granatiranje obdaništa u Donbasu velika provokacija\nUkrajinski predsjednik Volodimir Zelenski saopštio je danas da su proruske snage u Donbasu raketirale jedno obdanište i da to predstavlja “veliku provokaciju”.\n“Važno je da diplomate i OEBS nastave posmatračke aktivnosti kao dodatna (sredstva) odvraćanja. Potreban nam je efektivan mehanizam za beleženje svih kršenja prekida vatre”, naveo je Zelenski na Tviteru.\n“Prema preliminarnim podacima, dvoje lica je doživjelo šok usljed eksplozije granata”, saopštile su ukrajinske snage, javlja Tanjug.\nU napadu nije bilo povrijeđenih, javljaju mediji.\nPortparol Vladimira Putina Dmitrij Peskov rekao je da situacija eskalira u regiji Donbas i osvrnuo se na “ogromni udarni potencijal ukrajinskih snaga”.\nPeskov je takođe optužio NATO da provodi “neprikrivenu informacijsku agresiju protiv Rusije”, prenosi Index.\nPodsjećamo, separatisti na istoku Ukrajine koje podržava Rusija optužila je u četvrtak vladine snage da su granatirale teritorije samoproglašene Donjecke i Luganske Narodne Republike četiri puta u posljednja 24 sata, tvrde lokalni zvaničnici dok ukrajinska vojska demantuje da je izvršila takvu akciju, prenose agencije.\nCvijanović o Eskobaru: Pravi se dogovor sa nekim ko nema većinsku podršku